ועדת הכספים, כנסת 15, פרוטוקול מספר 468, 2002-12-11 10:10

יעקב ליצמן: שלום לכולם.

יעקב ליצמן: נתחיל בפנייה 415 בנושא משק המים.

יעקב ליצמן: אני מקווה שאנחנו לא שותים ביוב.

קונסטנטין בלוז: מדובר בביצוע החלטת ממשלה מלפני שנתיים: מתן הרשאה להתחייב להקמת מאגר ביוב במגזרי המיעוטים, לרוב במגזר הערבי.

קונסטנטין בלוז: הבקשה באה להשלים את הסכום ל-250 מיליון ש"ח.

יעקב ליצמן: אני מקיים הצבעה על פנייה 415: אושר.

יעקב ליצמן: נעבור לפנייה 416, של משרד הדתות.

יגאל גדרון: אלה שינויים פנימיים בתקציב משרד הדתות.

יעקב ליצמן: אני מקיים הצבעה על פנייה 416: אושר.

יעקב ליצמן: נעבור לדון בפנייה 427, של משרד החקלאות.

גלית אסף-שנהר: זוהי פנייה שנועדה להפשיר 2.5 מיליון ש"ח שתוקצבו בעתודה במנהלת השקעות במשרד החקלאות לדרכים חקלאיות במגזר הערבי.

יעקב ליצמן: אני מקיים הצבעה על פנייה 427: אושר.

יעקב ליצמן: נעבור לדון בפנייה 428 בנוגע למדפיס הממשלתי.

יעקב ליצמן: יש עדיין דבר כזה?

יעקב ליצמן: אין רפרנט בנושא זה.

יעקב ליצמן: נעבור לדון בפנייה 437, חיילים משוחררים.

יעקב ליצמן: אין רפרנט בנושא זה.

יעקב ליצמן: נעבור לדון בפניות 445-446, של משרד השיכון.

יעקב ליצמן: אין רפרנט גם בנושא זה.

יעקב ליצמן: נחזור לפניות אלה בהמשך.

זבולון אורלב: לא תהיה חיטה?

גלית אסף-שנהר: מדובר בפיצוי שניתן לחקלאים בגין ייסוף השקל בשנת 2001.

גלית אסף-שנהר: היה הסכם בין משרד החקלאות למשרד האוצר שתינתן תמיכה על השלמת שער המטבע ליצואני החקלאות.

יוסף יצחק פריצקי: אנחנו מייצאים חיטה?

יוסף יצחק פריצקי: היה ייסוף בשקל, וכתוצאה מכך היצואן מרוויח פחות.

יוסף יצחק פריצקי: מהו היצוא?

יוסף יצחק פריצקי: בכותרת כתוב "חיטה".

גלית אסף-שנהר: מייצאים פרחים, ירקות, פֵרות.

גלית אסף-שנהר: זה שמה של התכנית, אבל לא מדובר בחיטה.

יעקב ליצמן: בינתיים נעבור לפנייות 452-453, של משרד התעשייה והמסחר.

ערן ניצן: מדובר בהעברה לרשות לפיתוח ירושלים בהתאם להחלטות ממשלה כדי ליישם החלטות הממשלה בנושאים של פיתוח אזור התעשייה בעטרות ואזור התעשייה במלחה.

יעקב ליצמן: יש הערות?

יעקב ליצמן: אני מקיים הצבעה על פניות 452-453: אושר.

יעקב ליצמן: נעבור לפנייה 454.

ערן ניצן: בהתאם להתקדמות האישורים והפרויקטים במרכז ההשקעות יש צורך להעביר הרשאה ממפעלים גדולים למפעלים קטנים, וכן מאזורים ביו"ש למפעלים גדולים.

זבולון אורלב: אם מבטלים את ההרשאות אפשר לחדש אותן בשנה הבאה?

ערן ניצן: אם הן לא ינוצלו השנה הן יאבדו.

עופר חוגי: אני מתנגד.

עופר חוגי: אני יודע שיש מפעלים באזורי פיתוח ביש"ע שלא נותנים להם כסף.

ערן ניצן: מרכז ההשקעות מעביר את הבקשה הזאת משום שהוא רוצה לנצל את התקציב שלו בצורה המקסימלית.

עופר חוגי: כל עוד לא ייתנו לגוש עציון את הכסף ליקב לא תהיה העברה.

עופר חוגי: זה עניין פוליטי.

עופר חוגי: היקב נמצא באזור התעשייה.

ערן ניצן: אני לא מכיר את המקרה של היקב, אך מרכז ההשקעות אינו תומך ביקבים בדרך כלל, משום שלרוב יש להם נכסים.

זבולון אורלב: אם ניתנה הרשאה והתברר שמסיבות כאלה ואחרות היא אינה מנוצלת ורוצים לבטל אותה, מה יקרה בשנה הבאה?

זבולון אורלב: היא מתחדשת באופן אוטומטי?

זבולון אורלב: צריך לעבור שוב את כל הדיונים?

ערן ניצן: ההרשאה אינה מתחדשת.

ערן ניצן: מכינים את התקציב לשנה הבאה לפי הרשאה כלשהי.

ערן ניצן: זה לא מזומן.

אמנון כהן: אם לא מנצלים עכשיו, הלך הכסף.

זבולון אורלב: אני יודע שבמערכת החינוך אם הוציאו הרשאה לבנות בית ספר כלשהו והוא לא נבנה, ההרשאה עוברת לשנה הבאה ויש התחייבות.

ערן ניצן: השאלה היא אם התחייבו.

ערן ניצן: כאן לא התחייבו על ההרשאות.

ערן ניצן: אין מפעלים.

ערן ניצן: לא מגישים בקשות.

עופר חוגי: יש אזור תעשייה בגוש עציון.

עופר חוגי: למה לא לתת כסף?

ערן ניצן: מרכז ההשקעות עומד לפני סוף שנה; יש לו מקומות שבהם יש הרבה הרשאה אך היא אינה מנוצלת ויש לו מקומות אחרים שיש בהם הרבה מגישי בקשות.

ערן ניצן: הוא מבקש לאזן.

עופר חוגי: אני מבקש רוויזיה.

עופר חוגי: ח"כ ליצמן, תן לי יום אחד לרוויזיה.

יעקב ליצמן: תהיה רוויזיה, אך בימים האלה אי-אפשר לתת יום אחד.

יעקב ליצמן: אני עובר לפניות 455-456.

קונסטנטין בלוז: במסגרת שינוי הפיקוח במשרד ראינו שיש באזור הצפון כמות גדולה יותר של פקחים מהפרופורצייה באוכלוסייה.

קונסטנטין בלוז: אנחנו מעבירים את העובדים למשרד השיכון כדי לגייס מהנדסים והנדסאים.

קונסטנטין בלוז: המעבר הוא על דעת משרד השיכון.

זבולון אורלב: וזה על דעת משרד התשתיות?

אמנון כהן: ודאי.

גלית אסף-שנהר: אני מבהירה ששם התכנית הוא "חיטה מקומית" אבל זאת תקנת עתודה עד שיעבירו נתונים בנוגע ליצואנים.

גלית אסף-שנהר: אנחנו מקבלים את כל הנתונים על היצוא לפני שהתמיכה ניתנת.

גלית אסף-שנהר: את כל התמיכות האחרות חילקנו.

גלית אסף-שנהר: שם התכנית הוא "חיטה מקומית" אך תקנה היא לא כזאת.

גלית אסף-שנהר: הכסף לא מגיע למגדלי חיטה.

גלית אסף-שנהר: השארנו את הסכום בתקנת עתודה.

גלית אסף-שנהר: הכסף מגיע ליצואנים, הם מייצאים פרחים, ירקות ופרות.

יוסף יצחק פריצקי: "חיטה מקומית" זה כסף ליצוא.

יוסף יצחק פריצקי: תהיו בריאים.

יוסף יצחק פריצקי: איש לא מתנגד ליצוא, כמובן.

יעקב ליצמן: אני מקיים הצבעה על פנייה 447: אושר.

יעקב ליצמן: נעבור לפניות 449-450.

ערן ניצן: מדובר במזומן ובהרשאה לתקציב הפיתוח במשרד התיירות.

ערן ניצן: במהלך השנה משרד התיירות העביר לבקשת האוצר את תקציב הפיתוח לתמיכה כלשהי.

ערן ניצן: כעת האוצר מחזיר את הכסף לתקציב הפיתוח.

ערן ניצן: זה הסכם בין האוצר למשרד התיירות.

יעקב ליצמן: אני מקיים הצבעה על פניות 449-450: אושר.

יעקב ליצמן: נעבור לפנייה 448.

דניאל לימור: מדובר בהעברת הרשאה להתחייב לעודפים שאושרו על-ידי הוועדה באוקטובר השנה.

דניאל לימור: אלה עודפים של אגף המכס.

דניאל לימור: העודפים כבר אושרו וכאן מעבירים את ההרשאה להתחייב.

יוסף יצחק פריצקי: הפרויקטים אושרו כאן בוועדה?

דניאל לימור: העודפים במזומן אושרו.

דניאל לימור: בחלק מהפרויקטים ההרשאות שנחתמו בזמנו כבר אינן רלוונטיות.

דניאל לימור: צריך לחתום על הסכמים חדשים, וכן יש נושאים שצריך בהם הרשאה להתחייב.

דניאל לימור: הכוונה לפיתוחי המחשוב.

יוסף יצחק פריצקי: צריך לחתום על החוזה מחדש?

יעקב ליצמן: על חלק גדול.

יעקב ליצמן: אני מקיים הצבעה על פנייה 448: אושר.

יעקב ליצמן: נעבור לדון בפנייה 459.

דניאל לימור: מדובר בפנייה שנועדה להתאים את תקציב השכר במשרד האוצר על זרועותיו – והכוונה כאן לאגף המכס והמע"מ, נציבות מס הכנסה ושע"מ.

דניאל לימור: הכוונה להתאמה לביצוע בפועל.

דניאל לימור: אלה שינויים פנימיים בתקציב השכר.

יוסף יצחק פריצקי: לא מעלים כאן את שיא כוח האדם, נכון?

יוסף יצחק פריצקי: אלה תוספות שכר לעובדים.

דניאל לימור: אלה לא תוספות שכר.

דניאל לימור: אך אם תקנת החזר הוצאות רכב הייתה בעודף ביצוע, למשל, ובשיא כוח אדם, בגלל שינויים שונים בצורת החישוב – במקרה כזה מעבירים מתקנה אחת לאחרת.

דניאל לימור: לא משנים כאן כמויות ולא מוסיפים כסף.

דניאל לימור: אלה שינויים פנימיים.

יוסף יצחק פריצקי: ל"שירותי מיטה" ממשלתיים נותנים 15 מיליון ש"ח.

יוסף יצחק פריצקי: מה זה?

דניאל לימור: יש תוספות של 12 ושל 15.

דניאל לימור: מדובר בהפשרת הרזרבה להתייקרויות במשרדים, הרזרבה להתייקרויות השכר, וזאת כדי להתאים את תקציב השכר לביצוע בפועל.

דניאל לימור: ההתאמה הזאת מתבצעת גם ביתר המשרדים.

יעקב ליצמן: נכון.

יעקב ליצמן: היה.

יעקב ליצמן: אני מקיים הצבעה על פנייה 459: אושר.

יעקב ליצמן: נעבור לדון בפנייה 460.

דניאל לימור: בדומה לפנייה הקודמת מדובר כאן בביצוע שינויים פנימיים בתקציב משרד המשפטים והנהלת בתי המשפט לצורך התאמת תקציב השכר לביצוע בפועל.

דניאל לימור: כמו שאמרתי קודם גם כאן מדובר בהסדרת הרזרבה לתקציב השכר.

דניאל לימור: יש פנייה נוספת שעדיין איננה לפני הוועדה בנוגע לתקצוב גירעון השכר.

דניאל לימור: אני רואה שנעשתה טעות בפנייה: הסיפה לא צריכה להיכלל כאן, היא נוגעת לבקשה אחרת.

יעקב ליצמן: אני מקיים הצבעה על פנייה 460: אושר.

יעקב ליצמן: נעבור לדון בפנייה 461, של משרד החוץ.

דניאל לימור: גם במשרד החוץ מדובר בהפשרת חלקים של הרזרבה להתייקרויות בשכר לצורך ההתאמה לביצוע בפועל.

דניאל לימור: נוסף על כך יש תקצוב של הוצאה מותנית בהיקף של 9.5 מיליון ש"ח.

דניאל לימור: זה עניין חשבי: הייתה טעות בסגירת שנת 2000, וכאן יש התאמה.

דניאל לימור: התקציב מצטבר ולא נוגע רק לשנה הנוכחית.

דניאל לימור: זוהי הוראה מהחשב הכללי.

יעקב ליצמן: אני מקיים הצבעה על פנייה 461: אושר.

יעקב ליצמן: נעבור לדון בפנייה 462, של משרד ראש הממשלה.

דניאל לימור: גם במשרד ראש הממשלה הפנייה נועדה להתאים את תקציב השכר לביצוע בפועל תוך הפשרת רזרבה להתייקרויות.

זבולון אורלב: בשלב זה ח"כ חוגי אומר שהוא מוותר על הרוויזיה שביקש.

דניאל לימור: אסביר את הבקשה: מאחר ותקציב השכר בפועל מתנהג אחרת מהדרך שהוא מתוקצב, משום שיש תקנה אחת בעודף ותקנה אחת בחוסר, בסוף השנה עושים התאמה של התקנות.

דניאל לימור: נוסף על כך יש כאן גם הפשרת רזרבה להתייקרויות.

דניאל לימור: גם כאן יש פנייה שעדיין לא הגיעה לוועדה שמטרתה השלמת הגירעון.

יוסף יצחק פריצקי: מוסיפים 2.5 מיליון ש"ח ללשכות השרים בלי תיק?

דניאל לימור: בפועל תקצוב הכסף לא הספיק.

דניאל לימור: במקרה כזה עושים הסטת מקורות בתוך תקציב השכר כדי להתאים את התקנות לביצוע בפועל.

דניאל לימור: חלק מהעניין הוא גם הפרשת רזרבה להתייקרויות.

יעקב ליצמן: אני מקיים הצבעה על פנייה 462: אושר.

יעקב ליצמן: ח"כ פריצקי, אתה מתנגד?

יוסף יצחק פריצקי: אני הצבעתי נגד.

יוסף יצחק פריצקי: נותנים לשרים בלי תיק 2.5 מיליון ש"ח.

יעקב ליצמן: אם כן הבקשה עברה ברוב.

יעקב ליצמן: נעבור לדון בפנייה 463.

גיא אבן: מדובר בתגבור התקציב הרגיל של משרד השיכון.

גיא אבן: בסעיף ה"יועצים" כאן הכוונה ליועצים לפרסום ולפעולות הסברה.

יוסף יצחק פריצקי: אמנם זה כלום, זה 300,000 ש"ח, אבל לאן הכסף הולך?

יוסף יצחק פריצקי: איזה יועצים?

זבולון אורלב: נניח שהחזיקו יותר מדי אדריכלים לנוף, מה זה משנה?

יעקב ליצמן: היועצים הסבירו למה אין כסף במדינה.

יעקב ליצמן: אנחנו לא מתווכחים על סכומים כאלה.

יעקב ליצמן: אני מקיים הצבעה על פנייה 463: אושר.

יעקב ליצמן: נחזור לפניות קודמות של משרד השיכון, פניות 445-446.

גיא אבן: זוהי העברה של 11.5 מיליון ש"ח לתקציב הפיתוח דרך הרזרבה הכללית; המטרה היא מיגון לקשישים.

יוסף יצחק פריצקי: משרד השיכון עושה דיור מוגן לקשישים?

זבולון אורלב: כן, לקשישים עולים, נדמה לי, וגם לקשישים סוציאליים.

יוסף יצחק פריצקי: מי זכאי לדיור מוגן לקשישים מטעם משרד השיכון?

יוסף יצחק פריצקי: זה עולה הון תועפות.

יעקב ליצמן: יש, יש זכאים.

יעקב ליצמן: אני מקיים הצבעה על פניות 445-446: אושר.

יעקב ליצמן: נעבור לדון בפניות 467-469, של משרד המדע, התרבות והספורט.

יעקב ליצמן: הרפרנט איננו, אין מדע במדינה ואין ספורט במדינה.

יעקב ליצמן: נעבור לפנייה 468, של משרד הבריאות.

שגיא בלשה: כאן מדובר בהעברת 20 מיליון ש"ח בגין המצב הביטחוני והעברת 2 מיליון ש"ח מאותה סיבה.

יעקב ליצמן: ההעברה היא למגן דוד אדום.

יעקב ליצמן: שכר הבכירים שם הוא מהגבוהים ביותר.

שגיא בלשה: אנחנו מסכימים עם היו"ר במאה אחוז.

שגיא בלשה: אבל כאן מדובר בנקודות הזנקה ביש"ע.

יעקב ליצמן: לכן אצביע בעד.

יעקב ליצמן: אני מקיים הצבעה על פנייה 468: אושר.

יעקב ליצמן: נעבור לדון בפנייה 470.

שגיא בלשה: אלה שינויים פנימיים, העברות קטנות.

יעקב ליצמן: אני מתנגד.

יעקב ליצמן: מעבירים להשתלמויות.

יעקב ליצמן: נמצאים כמה ימים באילת בבית מלון.

אמנון כהן: אבל רוצים ללמוד, להשתלם.

יעקב ליצמן: מי שרוצה ללמוד שיבוא אליי, אני אלמד אותו בחינם.

יעקב ליצמן: כתוב כאן "מימון כינוסים".

יעקב ליצמן: איפה הכינוסים האלה?

יעקב ליצמן: באילת.

שגיא בלשה: זו אינה תוספת תקצוב להשתלמויות.

עופר חוגי: אם יו"ר הוועדה נגד, גם אני מתנגד.

אמנון כהן: אני בעד.

אורית נוקד: אני בעד.

אורית נוקד: אני רוצה שיכשירו יותר עובדים.

יעקב ליצמן: לכל היותר מכשירים שם את כלי המטבח.

יעקב ליצמן: כולם הולכים לים ויום אחד יש הרצאה.

שגיא בלשה: מדובר במוסדות בין-לאומיים.

שגיא בלשה: אני רוצה להסביר במה מדובר.

שגיא בלשה: אתם לא יודעים מה זה בכלל.

יעקב ליצמן: אני מקיים הצבעה על פנייה 470: אושר.

יעקב ליצמן: אני מבקש רוויזיה.

יוסף יצחק פריצקי: גם אני מבקש רוויזיה.

יעקב ליצמן: נעבור לדון בפנייה 471.

ברוך יפה-נוף: עיקר הבקשה הוא לכסות התייקרויות שיש לנו במוסדות למפגרים ובמוסדות לעבריינים.

יוסף יצחק פריצקי: אבל מה עושים כאן?

יוסף יצחק פריצקי: מורידים בהכשרה מקצועית.

ברוך יפה-נוף: מורידים כאן מעבודות מידיות שלא נוצלו במלואן, וזאת כדי לכסות את הפער.

יעקב ליצמן: בחודש אחד לא בזבזנו על העברות תקציביות כמו שאנחנו מבזבזים היום.

יעקב ליצמן: אני מקיים הצבעה על פנייה 471: אושר.

יעקב ליצמן: נעבור לדון בפנייה 472, של משרד החינוך.

יעקב ליצמן: נדון עמה יחד עם פנייה 473.

משה שגיא: כל השינויים הם שינויים בסעיפי שכר.

יוסף יצחק פריצקי: למה הכוונה בהעברת 5.8 מיליון ש"ח למעיין החינוך?

יוסף יצחק פריצקי: למה מעבירים 2.4 מיליון ש"ח לחינוך העצמאי?

יוסף יצחק פריצקי: אני מתייחס לפנייה 472.

אמנון כהן: זה שכר.

יעקב ליצמן: כשכותבים שם "ליקויי בטיחות", זה נוגע לכל המוסדות?

יעקב ליצמן: אני מפנה לכותרת של פנייה 472.

יעקב ליצמן: כתוב כאן: "לרבות תקצוב ב-20 מיליון ש"ח לליקויי בטיחות במוסדות חינוך".

יעקב ליצמן: זה לכל המוסדות?

משה שגיא: הסכום של 20 מיליון ש"ח הוא מתקציב האוצר.

משה שגיא: זוהי תוספת שהוספה השבוע.

משה שגיא: אנחנו נקבע קריטריונים לתקצוב כפי שהיה בעבר.

זבולון אורלב: ככל הידוע לי התקציב הזה אינו עובר למוסדות חינוך אלא לרשויות המקומיות.

יעקב ליצמן: והן אינן מעבירות את הכסף.

זבולון אורלב: זאת בעיה אחרת.

זבולון אורלב: אבל עיריית בני ברק מקבלת חלק יחסי בסכום כמו עיריית ערד.

זבולון אורלב: שח"כ גפני יקיים דיון בוועדת הפנים ואיכות הסביבה בעניין זה.

יעקב ליצמן: אני מקיים הצבעה על פניות 472-473: אושר.

יעקב ליצמן: נעבור לדון בפניות 476-477.

ניר רייס: פניות 476-477 נועדו לבצע התאמה טכנית של תקצוב בתקנות המט"ח, סיוע בתקציב הביטחון בגין הפרשי שער.

ניר רייס: בתקציב הביטחון מבוטא הערך הניסויי של מט"ח הסיוע שמתקבל מארצות הברית.

ניר רייס: הוא לא מבטא את ההוצאה אלא זהו ביטוי טכני כדי שהתקציב ייתן ביטוי להוצאה בתקציב הביטחון.

ניר רייס: בגין הפרשי שער עלינו לעשות התאמה.

ניר רייס: אנחנו מעבירים תקציב שאין לו ביצוע מסעיף החזר חובות לתקציב הביטחון.

ניר רייס: ההתאמה בתקציב הביטחון תאושר בוועדת חוץ וביטחון.

יעקב ליצמן: אני מקיים הצבעה על פניות 476-477.

יעקב ליצמן: אושר.

יעקב ליצמן: נעבור לדון בפנייה 481, מנהל מקרקעי ישראל.

שי יפתח: אלה שינויים בתקציב מנהל מקרקעי ישראל.

שי יפתח: אלה בעיקר שינויים פנימיים בתקציבי השכר והאמרכלות, מימון התייקרויות שכר, שינויים פנימיים בתקציבי האמרכלות, העברה מסעיפים לסעיפים.

שי יפתח: סעיפים נוספים שיש כאן:

שי יפתח: מימון פדיון זכויות בקרקע חקלאית – בעקבות הבג"ץ.

יוסף יצחק פריצקי: איפה זה מופיע?

יוסף יצחק פריצקי: מבקשים הרשאה להתחייב בתכנון 433 מיליון ש"ח, ובתוך זה יש חלוקה.

יוסף יצחק פריצקי: כל השאר ריק.

שי יפתח: הכול שינויים פנימיים.

שי יפתח: משום מה לא רואים אותם כאן.

שי יפתח: תיארתי את הבקשה ברמה הטכנית.

שי יפתח: זה לא היה אמור להגיע לכאן.

יוסף יצחק פריצקי: זאת בקשה שאין בה שום דבר.

יוסף יצחק פריצקי: אז תמשוך את הבקשה.

יוסף יצחק פריצקי: זאת בקשה "חרטא".

יוסף יצחק פריצקי: אין כאן כלום.

יעקב ליצמן: ומה היה עד עכשיו?

שי יפתח: אלה שינויים פנימיים בתכניות.

יעקב ליצמן: אני מקיים הצבעה על פנייה 481: אושר.

יעקב ליצמן: נעבור לדון בפנייה 482.

שי יפתח: מדובר בתשלומים בגין המבנים שמנהל מקרקעי ישראל משתמש בהם.

יעקב ליצמן: אני מקיים הצבעה על פנייה 482: אושר.

יעקב ליצמן: נעבור לדון בפנייה 493.

דניאל לימור: פנייה זו נועדה לבצע שינויים פנימיים בתקציב הקניות של משרד ראש הממשלה על זרועותיו.

דניאל לימור: נוסף על כך יש תקצוב בגובה של 1.33 מיליון ש"ח לתקצוב פעולות נחוצות לגורמי חוץ בלשכת העיתונות הממשלתית.

יוסף יצחק פריצקי: עכשיו מורידים מהשרים בלי תיק.

יוסף יצחק פריצקי: לפני חצי שעה הוסיפו לשרים בלי תיק.

זבולון אורלב: קיבלו את ההערה שלך, ח"כ פריצקי.

יעקב ליצמן: אני מקיים הצבעה על פנייה 493: אושר.

יעקב ליצמן: נעבור לדון בפנייה 494, נציבות מס הכנסה.

דניאל לימור: בדומה לפנייה הקודמת גם כאן יש שינויים פנימיים בתקציב הקניות במשרד האוצר על זרועותיו.

יוסף יצחק פריצקי: כתוב כאן "מנהל הרכב הממשלתי".

יוסף יצחק פריצקי: הסיפור המופלא הזה על שני הנהגים שקיבלו כלי רכב חדשים, מה זה?

יוסף יצחק פריצקי: שני נהגים של ראשי ממשלה לשעבר מקבלים מכונית פרטית צמודה על חשבון משלם המסים?

יוסף יצחק פריצקי: רק על זה צריך להצביע כאן נגד.

דניאל לימור: אני לא מכיר את העניין הזה.

יעקב ליצמן: תגיד תודה רבה שלא קיבלו מטוס, ח"כ פריצקי.

זבולון אורלב: אני לא אומר שאני בעד, אבל צריכים להיות אמתיים.

זבולון אורלב: מה אם אדם הסיע את ח"כ נתניהו לביתו בשעה 1:00 בלילה, והוא גר ברמת בת שמש?

עופר חוגי: שיקנו לו פיאט ולא טויוטה.

דניאל לימור: נוסף על כך יש בפנייה זו שינויים פנימיים בתקצוב של 10 מיליון ש"ח מקבלת ממכירת כלי רכב.

דניאל לימור: אין כאן הוצאה נוספת אלא אפשרות למכור.

יעקב ליצמן: אני מקיים הצבעה על פנייה 494: אושר.

יעקב ליצמן: נעבור לדון בפנייה 495.

שי יפתח: השינוי המשמעותי כאן הוא בתקציב המיועד לתכניות המתאר המקומיות.

יעקב ליצמן: אני מקיים הצבעה על פנייה 495: אושר.

יעקב ליצמן: נחזור לדון בפניות 357-358.

אמנון כהן: מעיין החינוך התורני.

יוסף יצחק פריצקי: מורידים לפעולות תרבות לחרדים – טוב.

יעקב ליצמן: ונותנים לשומרונים – גם זה טוב.

יעקב ליצמן: הנושא הוסבר בפעם הקודמת.

יעקב ליצמן: אני מקיים הצבעה על פניות 357-358: אושר.

יעקב ליצמן: נעבור לדון בפנייה 548.

גיא אבן: מדובר בהגדלת התקציב לבנייה כפרית.

גיא אבן: יש 7.5 מיליון ש"ח בהוצאה והגדלה של 15 מיליון ש"ח בהרשאה להתחייב.

יעקב ליצמן: אני מקיים הצבעה על פנייה 548: אושר.

יעקב ליצמן: נעבור לדון בפניות 467-469.

יעקב ליצמן: אין רפרנט בנושא זה.

יעקב ליצמן: נעבור לדון בפנייה 437.

ניר רייס: מדובר בהפרשת הרזרבה להתייקרויות בקרן לקליטת חיילים משוחררים.

ניר רייס: תשלומי המענק לחיילים שם צמודים למדד.

יעקב ליצמן: אני מקיים הצבעה על פנייה 437: אושר.

יעקב ליצמן: נעבור לדון בפנייה 428, בנוגע למדפיס הממשלתי.

דניאל לימור: מדובר בפנייה לצורך התאמת התקציב לביצוע בסוף השנה.

דניאל לימור: אין כאן שום דבר מיוחד.

יוסף יצחק פריצקי: המדפיס הממשלתי הוא מוסד מטופש.

יוסף יצחק פריצקי: אולי תתפטרו כבר ממנו?

יוסף יצחק פריצקי: רק בישראל זה קיים.

יעקב ליצמן: אני מקיים הצבעה על פנייה 428: אושר.

יעקב ליצמן: נעבור לדון בפניות 549-550.

ולדימיר סימון: מדובר בהעברת תגבור של 4 מיליון ש"ח לתאורת כבישים ביש"ע.

ולדימיר סימון: כל הפרויקטים כבר בביצוע.

יעקב ליצמן: אני מקיים הצבעה על פניות 549-550: אושר.

אמנון כהן: אני מבקש רוויזיה.

יעקב ליצמן: נצביע על הרוויזיה עוד מעט.

יעקב ליצמן: נעבור לדון בפניות 546-547.

גילי קניגסבוך: מדובר בהעברת 27 מיליון ש"ח מתקציב הפיתוח של הרכבת לסובסידיה.

עופר חוגי: לפני שבועיים לקחתם, היום אתם מחזירים?

גילי קניגסבוך: לקחנו מסעיף רזרבה ולפני כן העברנו לשם 200 מיליון ש"ח.

יוסף יצחק פריצקי: זה הלוך ושוב.

יעקב ליצמן: אני מקיים הצבעה על פניות 546-547: אושר.

אמנון כהן: בשלב זה אני מבקש לבטל את הרוויזיה שביקשתי ולקבוע רוויזיה שלי בעניין הרכבת, כלומר פניות 546-547.

יעקב ליצמן: בסדר.

יעקב ליצמן: נעבור להודעה 28014.

ולדימיר סימון: מדובר בהעברת עודפים משנת התקציב 2001 לטובת החזקת כבישים בין-עירוניים.

ולדימיר סימון: בעיקרון מדובר בעבודות שיקום.

יעקב ליצמן: אני מקיים הצבעה על הודעה 28014: אושר.

יעקב ליצמן: נעבור להודעה 54028, של רשות ההגבלים העסקיים.

ערן ניצן: יש שם שינויים פנימיים של סוף שנה וגם העברת עודפים של 54,000 ש"ח.

יעקב ליצמן: אני מקיים הצבעה על הודעות 54028, 54031: אושר.

יעקב ליצמן: נעבור לדון בהודעה 53013, של משרד המשפטים.

דניאל לימור: זהו שינוי פנימי שמטרתו לתקצב בינוי בתי משפט בתל-אביב ובפריפריה ב-900,000 ש"ח.

יעקב ליצמן: אני מקיים הצבעה על 53013: אושר.

יעקב ליצמן: השלמנו את הדיונים בבקשות.

יעקב ליצמן: אם יגיע רפרנט של משרד המדע, התרבות והספורט נשמע אותו בהמשך.

יעקב ליצמן: נדון כעת ברוויזיה בנוגע למשרד הבריאות.

יעקב ליצמן: ח"כ פריצקי, אתה רוצה להסיר את הרוויזיה?

יוסף יצחק פריצקי: אני כועס עליהם נורא.

יעקב ליצמן: גם אני, תאמין לי.

יעקב ליצמן: אני מוריד את הרוויזיה שלי בעניין זה.

יעקב ליצמן: אתה מוריד, ח"כ פריצקי?

יעקב ליצמן: גם ח"כ פריצקי מוריד את הרוויזיה שלו.

יעקב ליצמן: נצא להפסקה של כמה דקות ונמשיך לדון בכמה עניינים בחוק ההסדרים.

יעקב ליצמן: (הפסקה).

יעקב ליצמן: 2.

יעקב ליצמן: הצעת חוק ההסדרים במשק המדינה (תיקוני חקיקה להשגת יעדי התקציב

2003), התשס"ג2002-: א.

2003), התשס"ג2002-: פרק ב (סעיפים 2-6) – רשויות מקומיות

יעקב ליצמן: אני מחדש את הדיון.

יעקב ליצמן: נציגי הביטוח הלאומי, למה אתם כאן?

יעקב ליצמן: אתם רוצים ללכת?

יעקב ליצמן: אבל קחו גם אותי.

לאה אחדות: באמת נחוץ שתבוא אלינו.

יעקב ליצמן: הוועדה תבוא לביקור.

יעקב ליצמן: נדחה את זה לאחר הבחירות, אם כי אינני יודע אם אהיה יו"ר ועדת כספים אז.

יעקב ליצמן: נשמח לבקר בביטוח הלאומי.

יעקב ליצמן: חשוב שנשמע את הדברים משם.

אנה שניידר: אני מציעה שנתחיל בפרק הרשויות המקומיות.

אנה שניידר: בעמוד 3 של המסמך שלפני הוועדה יש תוספת בהגדרה לקווי תשתית.

אנה שניידר: אני מבקשת שהדבר יוסבר.

דרורה ליפשיץ: התוספת בהגדרה היא פתרון לחברת חשמל.

דרורה ליפשיץ: רוחב של 21 מטרים מקו מתח על-עליון ו-15 מטרים מקו מתח תחתון עדיין יהיו פטורים כמו ששת המטרים כרגע.

אבי גפן: אבל מחזיק אחר אינו פטור.

יעקב ליצמן: אין בעיה בזה, וגם אם כן ממילא לא נצביע על כך היום.

יעקב ליצמן: בכל מקרה אין בעיה להכניס את התיקון מטעם הממשלה.

אמנון כהן: אבל שלא ישלמו?

אמנון כהן: הרשויות קורסות.

יעקב ליצמן: אך בין שישה מטרים ל-21 מטרים זה כבר לא משנה מי קורס, הרשויות או חברת החשמל.

אורית נוקד: אני מתנגדת לכל הסעיף.

יעקב ליצמן: מדובר בתיקון בחוק של הממשלה, והממשלה מבקשת שינוי.

יעקב ליצמן: הדיון מתקיים כעת.

יעקב ליצמן: ההצבעה ביום שני.

יעקב ליצמן: בכל הכבוד אני לא רואה אסון בכך שייתנו את זה לחברת החשמל.

יעקב ליצמן: אם לא ניתן פטור, יעלו את התעריפים לצרכנים.

אמיר לוי: אני מבהיר שעד היום לא שולם כסף.

אמיר לוי: ההצעה באה בעקבות פסקי דין של בתי המשפט.

אמיר לוי: נקבע בהם שכל עוד החוק במתכונתו הנוכחית צריך לשלם לרשות המקומית.

אמיר לוי: בעקבות זאת רשויות התחילו כבר לפנות וימשיכו לפנות בעתיד.

אמיר לוי: יש כבר פניות כאלה.

אמיר לוי: למעט כמה רשויות מקומיות שהוזכרו בדיון הקודם ההצעה שלנו לא פוגעת ברשויות אך היא גם מונעת העלאת תעריפים בחברת החשמל וכן נמנעת הוצאה תקציבית של כמה עשרות מיליוני שקלים לחברות התשתיות האחרות.

רחמים מלול: בישיבה בתל-אביב ביקשנו לקבל סקירה.

אבי גפן: הכנו מסמך סקירה, ואני מוכן להקריא אותו כאן.

אבי גפן: אני מבקש להבהיר עוד הבהרה: הפטור חל על חברת התשתית.

אבי גפן: אם אדם אחר מחזיק בקרקע מתחת לקו המתח – כי אפשר למשל לעשות עיבוד חקלאי מתחת לקו מתח – אין לו פטור.

אבי גפן: רק כשחברת התשתית שמחזיקה בקרקע מתחת לקו המתח היא איננה משלמת.

אורית נוקד: אני מתנצלת, לא הייתי בדיון בתל-אביב, אבל לפי מה שהבנתי מדובר בגירעון לרשויות המקומיות בסדר גודל של 200 מיליון ש"ח.

אורית נוקד: אי-אפשר ליצור גירעון כזה.

אמיר לוי: זה לא גירעון.

אמיר לוי: זאת הכנסה שלא התקבלה עד היום.

יעקב ליצמן: לא הייתה הכנסה שאנחנו גורעים ממנה.

אורית נוקד: אז זה הפסד הכנסה.

יעקב ליצמן: לדעתי אם לא נרחיב את השטח לחברת החשמל נשלם זאת מכיסנו.

יעקב ליצמן: הצרכנים ישלמו.

רחמים מלול: ומהצד האחר התושבים יסבלו מהעלאת ארנונה.

דרורה ליפשיץ: הארנונה לא אמורה לעלות כי אלה לא סכומים שהובאו בחשבון עד עתה.

רחמים מלול: אך מה בנוגע לרשויות שזכו לקבל כספים בעקבות פסק הדין?

אמיר לוי: אפרט את המקרים הללו.

אמיר לוי: אני מקריא מתוך הרשימה שלנו.

אמיר לוי: המועצה המקומית מרר זכתה ב-1,946,000 ש"ח.

אמיר לוי: מרום גולן זכתה ב-270,000 ש"ח, עילבון: 790,000, מועצה אזורית משגב: 3,500,000 ש"ח, מועצה מקומית כנרת: 530,000 ש"ח, מועצה אזורית בקעת הירדן: 60,000 ש"ח, מועצה אזורית לב השרון: 225,000 ש"ח ומועצה מקומית מגדל: 400,000.

אמיר לוי: סה"כ: 10.1 מיליון ש"ח.

אמיר לוי: אלה הסכומים שהרשויות קיבלו מחברת מקורות.

אמיר לוי: יש עוד מיליון ש"ח שנדמה לי שגם הם לעילבון.

אמיר לוי: בסך הכול מדובר ב-11-12 מיליון ש"ח.

אמיר לוי: אלה תעריפים שלא על בסיס תעריף של קרקע תפוסה, אלא על בסיס הפשרה שהתקבלה בין החברות לרשויות.

אמיר לוי: אנחנו נמצאים בדיונים עם אחד מעורכי הדין שמייצג חלק ניכר מהרשויות המקומיות.

אמיר לוי: המטרה היא לנסות לפתור את הדברים עד ההצבעה.

אורית נוקד: מה בנוגע למועצה אזורית זבולון ומועצה אזורית עמק יזרעאל?

אמיר לוי: הם כנראה לא קיבלו.

רחמים מלול: אז יש תביעות תלויות ועומדות לפני בית המשפט?

רחמים מלול: מה הסכומים שם?

אמיר לוי: כאמור מתקיים משא ומתן עם מי שמייצג חלק ניכר מהרשויות הללו.

אמיר לוי: מטרת המשא ומתן לנסות למצוא פתרון לשנת 2003.

אורית נוקד: אז למה לא להגדיר זאת בחקיקה רגילה?

יעקב ליצמן: כי זה לא יעבור.

דרורה ליפשיץ: כמובן, אם יהיה פתרון הוא יצטרך לקבל ביטוי בחקיקה, לפני ההצבעה.

יעקב ליצמן: ח"כ נוקד, מר גפן אומר שאם הדברים לא יתקדמו עכשיו, בינתיים יחייבו.

אמיר לוי: אם לא יתקבלו ההקלות בחברת חשמל יעלו תעריפים; אך בחברת מקורות זאת תהיה עלות מוכרת בתקציב.

אמיר לוי: חברת מקורות מסובסדת על-ידי המדינה ונצטרך לתקצב בשנה הבאה יותר מ-40 מיליון ש"ח לטובת הנושא הזה.

אמיר לוי: זה עניין תקציבי מובהק, ולכן הוא מובא בחוק ההסדרים.

רחמים מלול: אם החוק יתקבל והרשויות יעתרו לבג"ץ, ייתכן שייקבע שהחוק בלתי חוקתי?

דרורה ליפשיץ: לא, זה הסדר מכאן ולהבא.

דרורה ליפשיץ: בתי המשפט שפסקו בנושא פסקו בנוגע למשפט המצוי.

דרורה ליפשיץ: כאן קובעים מה יהיה הדין הרצוי.

דרורה ליפשיץ: אין בעיה בזה.

אמיר לוי: התיקון המקורי משנת 1992 היה אחרי בג"ץ.

אמיר לוי: אז הציעו לפטור קווי תשתית.

אמיר לוי: אך אז לא הוגדר השטח.

אמיר לוי: חשבו שמתכוונים גם למרווח הביטחון שם, ושום רשות לא פנתה בעניין זה עד לשנת 1996 או 1997.

אמיר לוי: היה שקט, כי כולם הבינו שמדובר גם על שישה מטרים לכל צד בקו של חברת מקורות ו-15 ו-21 מטרים בקווים של חברת החשמל.

אמיר לוי: אחר כך רשויות מסוימות חיפשו פתרונות להגדיל את בסיס ההכנסות ומצאו את הפרצה הזאת בחוק.

אמיר לוי: הכוונה המקורית של המחוקק הייתה קו תשתית ומרווח ביטחון.

אמיר לוי: כל הכבוד לרשויות שמצאו את הפרצה, אך זאת לא הייתה כוונת הכנסת.

אמיר לוי: כעת סוגרים את הפרצה הזאת.

אמיר לוי: ח"כ מלול העלה בעיה בנוגע לרשויות שנהנות כבר מהכנסות.

אמיר לוי: נדמה לי שח"כ מלול אמר גם שהרשויות התבססו על הסכומים הללו בתקציב 2003.

אמיר לוי: לכן אנחנו מנסים למצוא פשרה עד ליום שני, מועד ההצבעות.

אמיר לוי: יו"ר הוועדה ביקש בדיון הקודם שננסה לפתור את הדברים, וזה מה שננסה לעשות.

אורית נוקד: אפשר לבקש מיו"ר ארגון המועצות האזוריות לעמוד עם מר לוי בקשר בנוגע לכל המועצות שאולי לא ניצלו את הפרצה, כדי שגם הן יוכלו להגיע לאותו הסדר?

אמיר לוי: כל מי שרוצה לשמוע ולשאול, בשמחה.

דרורה ליפשיץ: אם יהיה הסדר הוא לא יהיה הסדר לרשות מקומית מסוימת.

דרורה ליפשיץ: הוא יהיה הסדר לכל הרשויות המקומיות שקיבלו כספים.

דרורה ליפשיץ: לא יהיה הסדר לא שוויוני.

רחמים מלול: זה הסדר לרשויות שקיבלו, לא לרשויות הפוטנציאליות.

יעקב ליצמן: מר לוי יקבל את הנציג בשמחה.

רחמים מלול: נכון, ובסוף הוא יגיד לו לא.

אמיר לוי: יש מועצה או שתיים שאינני בטוח שנמצאות ברשימה.

אמיר לוי: ייתכן שמדובר באחת מהמועצות הללו.

אמיר לוי: הן יצטרכו להסביר את מצבן, ואנחנו נסביר להם.

רחמים מלול: אני מקווה שההגדרה לא תגיע ל-50 מטרים עד יום שני.

יעקב ליצמן: עד יום ראשון זה יגיע למספר 21 ברשימה.

יעקב ליצמן: הכול תלוי ברשימות.

יעקב ליצמן: עברנו את הסעיף הזה.

יעקב ליצמן: ב.

יעקב ליצמן: פרק ג – חקלאות

אנה שניידר: יש כמה נושאים לדיון בפרק החקלאות.

אנה שניידר: פרק החקלאות מתחיל בעמוד 4 של המסמך.

אנה שניידר: בעמוד 9 מופיעות הוראות מיוחדות לעניין מיזוג המועצה לשיווק פרי הדר עם מועצת הפרות.

אנה שניידר: בסעיף קטן (ב) כתוב: "המועצה לשיווק פרי הדר תחדל מלפעול ביום התחילה" – יולי 2003 – "ונכסיה, לרבות כל סימני המסחר הרשומים על שמה, יהיו לקניין מועצת הפרות".

אנה שניידר: בסעיף קטן (ג) כתוב: "העברת הנכסים לפי סעיף קטן (ב) תהיה פטורה מכל מס ותשלום חובה אחר, על-פי כל דין".

אנה שניידר: זה היה בנוסח שלפני הוועדה, אבל אני לא זוכרת שהנושא הועלה.

אנה שניידר: כעת נציבות מס הכנסה טוענת שזה לא מקובל עליה.

אנה שניידר: עלתה טענה כזאת ואני לא רוצה שיעלו את העניין ביום שני.

יעקב ליצמן: מה היה מקובל לפני כן?

יעקב ליצמן: היה מס או לא היה מס?

אנה שניידר: לא היה מיזוג.

אנה שניידר: כשיש מיזוג יש הוראות לעניין מס.

אנה שניידר: עד עכשיו בפועל לא הייתה העברה, לא הייתה פעולה במקרקעין.

טליה דולן: כל אחד מהגופים הללו חייב במס.

טליה דולן: למעשה נעשה רה-ארגון.

טליה דולן: המועצה לשיווק פרי הדר מתמזגת לתוך מועצת הפרות.

טליה דולן: כמו שהדברים מנוסחים כרגע רוצים שהמיזוג יהיה פטור ממס:

טליה דולן: אירוע מס שניתן לו פטור.

טליה דולן: המשמעות היא שכשמועצת הפרות תמכור את הנכסים בעוד כמה שנים חישוב רווח ההון ושבח המקרקעין ייעשה רק מיום ההתמזגות.

טליה דולן: יש הוראות בפקודת מס הכנסה שמטרתן לעודד רה-ארגון.

טליה דולן: אנחנו לא רוצים לראות את הכסף עכשיו, אבל אנחנו רוצים שההוראות של רה-ארגון בפקודת מס הכנסה יחולו כאן, שיראו את המיזוג כאילו הוא לפי הפקודה.

רחמים מלול: אי-אפשר לדון בכך עכשיו.

רחמים מלול: חברי הכנסת שהיו מעורבים בהסכם ובניסוח החדש אינם כאן.

אנה שניידר: אם תרצו לדון בזה ביום שני לא אוכל להביא את החוק למליאה ביום שלישי.

אנה שניידר: אני לא אספיק.

יעקב ליצמן: ח"כ וילן חסר לי כאן.

רחמים מלול: גם ח"כ שמחון וח"כ יאיר פרץ.

רחמים מלול: גם היו"ר היה מעורב בעניין.

אמיר לוי: ח"כ וילן דיבר אתי על הנושא במסדרון לפני הדיון הזה.

יעקב ליצמן: הוא הסכים?

אמיר לוי: כן, זה עניין טכני.

יעקב ליצמן: כדי לצאת ידי חובה אנחנו מקיימים עכשיו דיון.

אנה שניידר: אך איזו הוראה נותנים לי?

אנה שניידר: לקבל את הבקשה?

אנה שניידר: אני צריכה החלטה של הוועדה.

טליה דולן: לא היינו מודעים לעניין.

טליה דולן: אני חושבת שהדברים נעשו בטעות.

טליה דולן: אנחנו לא רוצים את הכסף עכשיו.

אמיר לוי: ח"כ וילן אמר שאין בעיה.

אמיר לוי: דיברנו עכשיו.

אורית נוקד: אני לא מכירה את החומר.

אורית נוקד: אני יודעת שכשמדובר בנושאי מס יש לכך הרבה היבטים ומשמעויות.

אורית נוקד: אני מציעה להפסיק את הדיון לזמן-מה ולשלוח את הנוסח החדש ליועצי המס של שני התאגידים.

יעקב ליצמן: זה מתכון בטוח לכך שלא נגיע להסכמה.

יעקב ליצמן: אם מכניסים רואי חשבון ורואי שחורות לעניין, הבעיות מתעוררות.

אמיר לוי: ממילא לא מצביעים היום.

אמיר לוי: אני מציע שחברי הוועדה יבדקו את הדברים עד יום שני.

אמיר לוי: דיברנו עם חלק מהאנשים.

יעקב ליצמן: אני מבטיח שההצבעה ביום שני לא תיעשה לפני התייעצות עם ח"כ וילן ועם האחרים.

אנה שניידר: אם כן אני אכניס את הנוסח החדש למסמך, ולכל היותר אמחק אותו ביום שני.

יעקב ליצמן: בסדר.

אנה שניידר: יש בפרק החקלאות נושא נוסף.

אנה שניידר: בעמוד 11 יש פסקה שאני הבנתי מהדיון הקודם שצריך להוסיף אותה, וכך עשיתי.

אנה שניידר: הכוונה לפסקה (4), בנוגע להסכם בעניין שכרם של עובדי מועצת הפרות והמועצה לשיווק פרי ההדר.

אנה שניידר: האוצר אומר שהדברים לא סוכמו.

אנה שניידר: הסעיף לא מפריע.

גלית אסף-שנהר: זה היה הסעיף שבו נציג ההסדרות אמר שיש בעיה, ואנחנו אמרנו שיש סעיף בחוק רשות הטבע והגנים שהוא יכול לבחון לעניין זה.

גלית אסף-שנהר: הנציג לא דיבר אתנו מאז על העניין הזה.

יעקב ליצמן: אזכיר מה היה בדיון.

יעקב ליצמן: רצו זכויות עובדים ואמרנו שהזכויות מגיעות.

יעקב ליצמן: הם רצו גם זכויות של עובדים זמניים – זה היה הנושא, נכון?

יעקב ליצמן: הם רצו שהעובדים בחוזה יהיו כמו עובדים רגילים.

גלית אסף-שנהר: נכון, אבל לא הסכמנו.

אנה שניידר: הוועדה הסכימה לדעתי.

גלית אסף-שנהר: הוועדה הסכימה לסעיף מחוק רשות הטבע והגנים.

יעקב ליצמן: לא הסכמנו להכניס את הסעיף.

יעקב ליצמן: לא הסכמנו להכניס אותם כאילו הם עובדים רגילים.

יעקב ליצמן: מישהו הציע כאן לבדוק מה היה במקום אחר.

אנה שניידר: אני קוראת את פסקה (4): "על אף האמור בפסקה (3), נחתם הסכם המסדיר את שכרם ואת תנאי עבודתם של עובדי מועצת הפרות, לרבות מי שנהיו לעובדיה מכוח הוראות פסקה (1), יחולו הוראות ההסכם, ומשנחתם ההסכם לא יחולו הוראות פסקה 3)".

אנה שניידר: כלומר נותנים עדיפות להסכם.

אנה שניידר: אני לא רואה פסול בכך.

יעקב ליצמן: זה לטובת העובדים.

יעקב ליצמן: בכל הכבוד לוועד העובדים אם פועלים לטובה, אני רוצה להכניס את זה.

יעקב ליצמן: אמרו שייתנו תשובה, לא קיבלתי תשובה, ואני מכניס את הסעיף.

רחמים מלול: עלולה להיות בעיה בהצבעה.

רחמים מלול: אני מציע שגם בנוגע לסעיף זה יתייעצו עם חברי הכנסת שהובילו את הנושא.

רחמים מלול: מה עמדתם של ח"כ וילן ושל ח"כ שמחון?

יעקב ליצמן: זה לא מעניין אותם.

יעקב ליצמן: אני מציע להכניס את הסעיף.

אנה שניידר: ההסתדרות רצתה את זה.

אמיר לוי: מהותית אין לנו בעיה.

אנה שניידר: נושא נוסף הוא סעיף התחילה.

אנה שניידר: סוכם שתחילתו של פרק החקלאות תהיה ביום 1 ביולי 2003.

אנה שניידר: בנוסח שהיה לפני הוועדה הייתה גם תוספת, שלפיה נושא היתרי היצוא יושלם רק כששר החקלאות יתקין תקנות.

אנה שניידר: אני סבורה שזה לא הדבר הרצוי.

אנה שניידר: יש לשר חצי שנה להתקין תקנות – מיום אישור החוק עד לכניסתו לתוקף.

אנה שניידר: לכן אני מציעה להשאיר את סעיף התחילה בלי הסייג.

אנה שניידר: מאחר שיש שוני בנוסח אין לי בררה אלא להעלות את הנושא לדיון.

יעקב ליצמן: אושר.

אנה שניידר: אני מציעה שנשמע את ההסתייגות של ח"כ נוקד בנוגע לפרק החקלאות.

אנה שניידר: הבנתי שסוכם שהארכת ההסדר של ההקלות במס לחקלאים תיכנס לנוסח החוק, שלא תהיה הסתייגות.

אנה שניידר: הוספתי את הדברים בעמוד האחרון של המסמך שלפני הוועדה.

אנה שניידר: אני מפנה לסעיפים 68ב ו-68ג.

אורית נוקד: אני רציתי שנתיים ולא שנה.

אמיר לוי: סיכמנו שנה, זה סוכם עם ח"כ וילן וח"כ שמחון.

אורית נוקד: הגיעו אליי שמועות שיש הסכמה גם על פטור ממס מכירה, שזה היה אמור להיכנס לתקנות.

אורית נוקד: אני מודה שלא רציתי לפתוח את הנושא הזה, אבל אני מבקשת לשאול אם זה נכון.

גלית אסף-שנהר: במסגרת החוק הזה?

גלית אסף-שנהר: אני לא יודעת.

אורית נוקד: אני לא אוסיף על מה שיש.

אנה שניידר: אם כן הסעיף הזה נכנס, לשנה.

אבי גפן: אני מבקש להעיר הערה לסעיף זה: כרגע אין לנו בעיה שהוא מופיע בנוסח כפי שהוצג.

אבי גפן: אם תהיה בעיה, נצטרך להוציא אותו.

אנה שניידר: בסדר, אם ירצו להוציא את הנוסח, יתנגדו בהצבעות.

יעקב ליצמן: בסדר, הפרק הזה סוכם.

יעקב ליצמן: ג.

יעקב ליצמן: פרק ה – ביטוח לאומי ובריאות

אנה שניידר: בפרק הביטוח הלאומי החל בעמוד 20 צירפתי נוסח שהגיע אתמול ממשרד האוצר ובו כל מיני תיקונים.

אנה שניידר: חלקם תיקוני נוסח ואין בהם בעיה אך יש גם תיקונים אחרים, כמו התיקון בטבלה בעמוד 28.

אנה שניידר: הוסיפו כאן כל מיני דברים ואני לא יודעת מה מסתתר מאחוריהם.

אנה שניידר: בסעיף 20 הכניסו סעיף שאני לא יודעת מה מסתתר מאחוריו.

אנה שניידר: אפשר להתחיל לעבור על התיקונים מעמוד 20.

יעקב ליצמן: ברגע שיש תיאום עם מס הכנסה, אנחנו בצרות.

יעקב ליצמן: כשיש ריב אנחנו יודעים מה הבעיות.

גיא קריגר: אני מציע לעבור על כל התיקונים מתחילת החוק.

גיא קריגר: התיקון בעמוד 20 הוא החלפה של הסדר.

גיא קריגר: אין שם שום שינוי של ממש.

גיא קריגר: גם בעמוד 21 יש תיקון נוסח בלבד.

גיא קריגר: אני עובר לתיקון בעמוד 24.

גיא קריגר: בעניין מחיקת המילים הביטוח הלאומי צריך לתת תשובה.

גיא קריגר: ביקשנו שיבדקו את העניין.

גיא קריגר: ייתכן שהדיווח יהיה רק על היציאה מישראל והחזרה אליה.

גיא קריגר: אני מתכוון לסעיף 14א לחוק, בפסקה (א) המוצעת.

יעקב ליצמן: ח"כ חוגי כופר בכל הסעיף הזה, אני מבקש שיקראו לו להצטרף לדיון.

רות הורן: יש סעיף בחוק הבטחת הכנסה שלפיו אם אדם יוצא ולא מודיע על כך, כשהוא חוזר הוא מיד צריך להודיע.

גיא קריגר: אני מזכיר שסעיף 14א מדבר על מי שיצא מישראל למשך חצי שנה לפחות.

גיא קריגר: אדם כזה יראו אותו כמי שלא נמצא בישראל כל עוד לא תמו 12 חודשים שבמהלכם הוא שהה לפחות חצי שנה בישראל.

גיא קריגר: החרגנו את מי שהודיע למוסד לביטוח הלאומי שהוא עומד לצאת לישראל, מהי תקופת ההיעדרות שלו ומהו מועד החזרה – וההודעה תהיה בתנאים ובאופן שיקבע שר העבודה והרווחה.

גיא קריגר: נוסף על כך, וגם זה הוסכם כעת, כשמדברים על הודעה על תקופת ההיעדרות, המוסד לביטוח לאומי מבקש שההודעה תהיה על תקופת ההיעדרות המשוערת מישראל.

גיא קריגר: זה תיקון טכני בעיקרו.

עופר חוגי: אני מציע שבמקום חצי שנה יהיה שנה.

אנה שניידר: נקבעה כאן שנה.

רחמים מלול: הבקשה היא שנה מתוך שנתיים.

רחמים מלול: אם ח"כ חוגי מבקש זאת, שיגיש הסתייגות לוועדה.

אנה שניידר: האם ההסתייגות הוגשה?

אנה שניידר: יש להגיש את ההסתייגויות.

עופר חוגי: אבדוק עם העוזר שלי אם ההסתייגות הוגשה.

יעקב ליצמן: אני אמרתי: אני בעד לבטל את כל העניין.

יעקב ליצמן: אך אני יודע שאם נבטל זאת עכשיו ואחרי הבחירות יהיה תקציב חדש, יהיו בו עוד כמה פרקים.

יעקב ליצמן: לכן עדיף להסכים כבר לפרק אחד.

אנה שניידר: אם כן התיקון הזה מתקבל?

אנה שניידר: התוספת בנוגע לטיפול הרפואי מקובלת?

יעקב ליצמן: כן.

גיא קריגר: וכן יש להוסיף את המילה "משוערת" אחרי המילים "תקופת היעדרות".

גיא קריגר: אני מבהיר שזאת קבוצה שבטעות הפחתנו לה.

גיא קריגר: "זכאי קודם" הוא אדם שקיבל קודם שיעור מוגדל, והיו לכך כל מיני סיבות: עולים חדשים, מי שבמערכת יותר משנתיים וגם אנשים בני 46 ומעלה.

גיא קריגר: מי שזכאי לקצבת שאירים ולקצבת תלויים לפי חוק הביטוח הלאומי, גמלת ההכנסה שלו לא נפגעת ביחס למצב היום.

גיא קריגר: אך הסעיף כאן, סעיף 30א קובע שמי שקיבל שיעור מוגדל בעבר, עד דצמבר 2002, תיפגע גמלת הבטחת ההכנסה שלו, אך פחות ממה שנפגעת גמלת ההכנסה של אנשים חדשים במערכת.

גיא קריגר: המשמעות היא שהאנשים שמעל גיל 55 או שמקבלים קצבת שאירים ותלויים ייכללו בסעיף הזה, וקצבת הבטחת ההכנסה שלהם תיפגע.

גיא קריגר: אך זאת לא הייתה הכוונה.

יעקב ליצמן: בסדר.

גיא קריגר: התיקון בעמוד 25 הוא תיקון טכני.

יעקב ליצמן: בסדר.

יעקב ליצמן: ח"כ חוגי מתנגד לסעיף בעמוד 29.

אנה שניידר: עוד לא הגענו לסעיף הזה.

גיא קריגר: אותו הסבר שהסברתי לעיל נכון גם לתיקון בעמוד 28, הוספה של פרט 9 לתוספת השנייה.

רות הורן: לפי החוק הקיים אדם שעובד ושכרו נמוך יכול לקבל את חלק הגמלה היחסי מעל שכרו.

רות הורן: לכך גם זכאי אדם שנמצא בהכשרה מקצועית.

רות הורן: לפי הנוסח שנמצא כעת לפני הוועדה ההוראה הזאת תחול לבני 25 ומעלה ולא לאנשים צעירים יותר.

רות הורן: אני חושבת שלא לכך הכוונה.

רות הורן: זה קרה רק בגלל הטכניקה של כתיבת החוק.

רות הורן: אני מתייחסת לתוספת שבעמוד 28, שם צריך לתקן זאת.

גיא קריגר: אני מציע שלא נדבר על כך עכשיו.

אורית נוקד: לדעתי זה מהותי מאוד.

אורית נוקד: יש גם פגיעה בחיילים משוחררים.

רות הורן: יכול להיות אדם צעיר בן פחות מ-25 יעשה מאמץ וייקלט בשוק העבודה אף כי לא הוצעה לו משרה מלאה; ייתכן ששכרו יהיה כזה שעדיין יגיע לו חלק מהגמלה.

רות הורן: זה יהיה אבסורד לומר לו שלא כדאי לו לקבל את העבודה.

גיא קריגר: אני לא הבנתי.

גיא קריגר: אני מציע שנדבר על זה, נבדוק במה מדובר.

גיא קריגר: אם העניין מוסכם, נתקן.

רחמים מלול: אתה הבנת את זה, מר קריגר.

רחמים מלול: באמת.

גיא קריגר: לא הבנתי, אני מציע שנדבר על כך עם הביטוח הלאומי.

גיא קריגר: צריך לדבר על זה, אנחנו מבטיחים לדבר על זה, ונחזור לוועדה עם תשובה.

רחמים מלול: אתה לא מבין את זה בגלל שעו"ד הורן העלתה את הנושא עכשיו ולא דיברה אתך קודם.

רחמים מלול: על זה הכעס שלך.

יעקב ליצמן: ח"כ מלול, נעשה הפסקה, נשלח את כולם לחמש דקות, הם יסבירו הכול זה לזה ויחזרו אלינו.

גיא קריגר: אני מציע להשלים קודם את כל התיקונים האחרים.

גיא קריגר: בעמוד 29 למעלה יש תיקון נוסח.

גיא קריגר: הוספת המילה "אלמנה" היא למען הסר ספק.

יעקב ליצמן: זה עניין מהותי, ולא טכני.

רחמים מלול: למה זה משנה?

רחמים מלול: אלמנה אינה "הורה יחיד"?

גיא קריגר: היא אכן "הורה יחיד".

גיא קריגר: הביטוח הלאומי ביקש להוסיף כאן גם "אלמנה", למען הסר ספק.

גיא קריגר: אני מבהיר שאם אלמנה חיה עם בן זוג מדובר בתא משפחתי.

גיא קריגר: יש הגדרה של אלמנה בחוק.

רועי קרת: אני מפנה לתוספת השנייה.

רועי קרת: שם בכל מקום שכתוב "הורה יחיד" כתוב "אלמנה והורה יחיד".

רועי קרת: לכן ביקשנו לתקן גם כאן.

גיא קריגר: בתוספת הרביעית לא שינינו כלום, אלא רק הוספנו סעיף נוסף בהוראות התחולה שהשמטנו בטעות.

גיא קריגר: זהו תיקון נוסח.

רות הורן: אני חייבת לציין שוב שתאריך התחילה הקבוע כאן בלתי אפשרי גם מבחינת היישום וגם מבחינת הירידה המדהימה בגמלאות הקיום.

רות הורן: לא נוכל להפעיל את החוק בינואר.

רחמים מלול: את מציעה הדרגה, עו"ד הורן?

עופר חוגי: אפשר לקבוע עוד חצי שנה.

גיא קריגר: אני עובר לדון בעמוד 31.

גיא קריגר: זאת תוספת משמעותית בנפח שלה אך היא אינה כל כך משמעותית בנוסח שלה.

גיא קריגר: חוק המזונות (הבטחת תשלום) קובע ששר המשפטים יקבע בתקנות מה יהיו התשלומים לפי חוק המזונות.

גיא קריגר: שר המשפטים קבע בתקנות המזונות (הבטחת תשלום) שהתשלומים יהיו לפי השיעור המוגדל בתוספת לחוק הבטחת הכנסה, בהתאם להרכב המשפחה של הזכאים למזונות.

גיא קריגר: לכן הוספנו סעיף שקובע הוראות מעבר כאלה.

גיא קריגר: בסעיף קטן (ג) נקבע שמדובר בהוראת מעבר שתעמוד בתוקפה "עד ליום תחילתן של תקנות שיתקין שר המשפטים לאחר תחילתו של חוק זה".

גיא קריגר: כלומר הסמכות נותרת בידי שר המשפטים אך מפאת קוצר הזמן צריך לעשות הוראת מעבר.

גיא קריגר: הוראת המעבר מפנה לשיעורים החדשים של חוק הבטחת הכנסה וקובעת שהם יהיו זהים.

גיא קריגר: יש הבחנה בנוגע למי שטרם מלאו לו 55 שאינו מקבל קצבת שאירים או תלויים והוא "זכאי קודם" – השתלם לו תשלום לפי חוק המזונות בעד חודש דצמבר 2002.

גיא קריגר: אדם כזה יקבל כמו "זכאי קודם", כמו מה שהוקרא קודם.

יעקב ליצמן: איפה כל זה היה קודם?

גיא קריגר: זה נשמט מעינינו.

גיא קריגר: הביטוח הלאומי העיר לנו על כך ולכן כתבנו הוראת מעבר.

גיא קריגר: .

גיא קריגר: אם לא נכתוב זאת תקנות המזונות יפנו בעצם לסעיפים שאינם קיימים עוד.

גיא קריגר: הדבר מתואם עם משרד המשפטים.

שי סומך: יש גם החלטת ממשלה שמחייבת את שר המשפטים להשוות מזונות.

גיא קריגר: אני קורא את התוספת בעמוד 31.

יעקב ליצמן: נניח שהעברנו את הסעיף הזה.

יעקב ליצמן: אפשר למכור לי עכשיו בייגלה בשק.

גיא קריגר: בעמוד 32 למעלה הוספנו תיקון.

גיא קריגר: באמצע חודש נובמבר התקבל בכנסת בקריאה שנייה ושלישית חוק אסירי ציון (תיקון מס' 4).

גיא קריגר: החוק הזה הוסיף הטבות לאסירי ציון מסוימים בחוק ביטוח בריאות.

גיא קריגר: כל מטרתו של התיקון כאן היא לא לפגוע בהטבה החדשה שנוספה.

גיא קריגר: החלפנו לגמרי את הנוסח של פסקה 3, שבה יש תיקון חדש.

גיא קריגר: אם היינו משאירים אותה בנוסח הקודם בלי התיקון הזה, היינו מבטלים את מה שעבר.

דני אלקיים: זה לא נכון.

דני אלקיים: זה לא מדויק.

דני אלקיים: בנוסח הקיים כאן של סעיף 8א(3) כתוב "חבר, בן זוגו וילדו, שמשתלמת בעדו גמלה להבטחת הכנסה וכן חבר שהוא אברך" וכולי.

דני אלקיים: ובמקום זאת עושים נוסח אחר.

גיא קריגר: נכון, כך עשינו בחוברת הכחולה של חוק ההסדרים.

גיא קריגר: הוועדה כבר דנה בזה.

רועי קרת: הסעיף שמר אלקיים מדבר עליו כבר נמחק.

רועי קרת: הוא נמחק מהנוסח של חוק ההסדרים כפי שהוגש לפני חודשיים.

רועי קרת: לא מוחקים כאת סעיף שהתייחס להטבות אלא מוסיפים סעיף שלא היה קודם הנוגע לאסירי ציון.

עופר חוגי: אבל זה סעיף של אברכים, לא?

גיא קריגר: הוא כולל גם אברכים.

עופר חוגי: אז תבטל אותו, חבל על הזמן שלך.

עופר חוגי: כדאי לך לבטל אותו לגמרי.

רות הורן: אלמלא יתקנו כאן תיקון שעבר רק לאחרונה הוא היה מתבטל.

דני אלקיים: אני קורא את סעיף (3) החדש במקום סעיף (3) הקיים.

גיא קריגר: אבל סעיף (3) הקיים הוא לא מה שמקריאים מהספר הכחול של הביטוח הלאומי, כי תיקנו אותו.

גיא קריגר: לפני פחות מחודש תיקנו את הסעיף הזה והוסיפו בו תוספת שלמה – מתן הטבות לאסירי ציון.

גיא קריגר: אם נחליף את פסקה (3) כולה כמו שכתוב – נבטל את ההטבה הזאת.

גיא קריגר: זאת לא הייתה כוונת הממשלה.

גיא קריגר: הניסוח האחרון פורסם לפני התיקון הזה.

דני אלקיים: הניסוח האחרון של הספר הכחול כולל את הכול ועוד משהו נוסף?

גיא קריגר: כן, ואת מה שנוסף איננו מבקשים לבטל.

גיא קריגר: את כל השאר כן.

יעקב ליצמן: את תלמידי הישיבות כן מבטלים.

יעקב ליצמן: זה מה שנאמר כאן.

לאה אחדות: יש תיקון בחוק אסירי ציון והוא התקבל אחרי הגרסה הראשונה של הצעת החוק.

דני אלקיים: אני לא רואה את מה שאתם אומרים, את מה שעו"ד קריגר אומר.

דני אלקיים: אני מבקש לראות את הנוסח של סעיף (3) החדש.

אנה שניידר: אני מפנה לסעיף 23 בעמוד 31 למטה.

אנה שניידר: כתוב שבסעיף 8(א1), בפסקה (2)(ג) לחוק הקיים, במקום פסקת משנה (3) – שהיום מפרטת את כל מי שיש לו הקלות בביטוח בריאות, תבוא פסקה חדשה ואני קוראת אותה מעמוד 32.

אנה שניידר: רק אלה יהיו זכאים להנחות.

אנה שניידר: כל האחרים לא יהיו זכאים.

גיא קריגר: זאת הצעת החוק הממשלתית המקורית.

רות הורן: ואגב, היא לא ניתנת לביצוע.

רות הורן: הפרידו כאן את התא המשפחתי.

גיא קריגר: היא אינה מוסכמת על המוסד לביטוח לאומי.

גיא קריגר: אך זה מה שהממשלה החליטה.

דני אלקיים: מעבר לכך שההחלטה אינה ניתנת לביצוע, וגם על זה הערתי, הרי מגיל 65 ואילך אין כבר תשלום הבטחת הכנסה.

דני אלקיים: נכון שיש השלמה אך לא כתוב כאן "השלמת הכנסה" אלא "הבטחת הכנסה".

דני אלקיים: הוא לא יהיה זכאי להנחה.

רועי קרת: השלמת הכנסה והבטחת הכנסה הם אותו דבר.

לאה אחדות: אותו חוק שנותן השלמה לקשישים נותן הבטחת הכנסה.

אנה שניידר: אני מציעה להכניס את הסעיף.

אנה שניידר: אם יוחלט למחוק, נמחק הכול.

אנה שניידר: אין בעיה למחוק, אך יש בעיה להוסיף.

יעקב ליצמן: ח"כ חוגי רוצה למחוק הכול, ואני רוצה להשאיר שתי שורות.

גיא קריגר: משרד הבריאות העיר כאן הערה שמקובלת עלינו: הוא ביקש לאחד את סעיף (3) עם (3א) לפסקה אחת מסיבה טכנית.

גיא קריגר: אין לנו התנגדות לעשות זאת.

גיא קריגר: נעשה זאת עם הממונה על נוסח החוק.

אנה שניידר: בסדר.

עופר חוגי: כעת אני רוצה לדבר על נושא התושבות.

עופר חוגי: אולי אגיע להסדר בנושא זה.

אנה שניידר: הגענו כעת לנושא הזה.

אנה שניידר: הוא מופיע בעמודים 33-34.

אנה שניידר: אני לא רואה שיש כאן הצעה לתקן.

עופר חוגי: הגשתי הסתייגות ואני מבקש להסביר אותה.

רות הורן: לפני כן אני רוצה להעיר הערה לחוק הבטחת הכנסה.

רות הורן: מעבר למועד התחילה הכללי, 1 בינואר, אני מבקשת להזכיר שיש כאן תיקון שיש לו השלכה ישירה על אמהות לילדים קטנים.

יעקב ליצמן: נתפשר בעניין הזה.

רות הורן: אנחנו בעצם אומרים לאם, שעד היום הייתה פטורה ממבחן תעסוקה לצורך הזכאות לגמלה כל עוד לא מלאו לילדה שלוש שנים, שעליה למצוא מקום כלשהו לילד כדי לקבל את הגמלה שמגיעה לה כנראה.

רות הורן: בחודש ינואר אין בעצם מקומות פנויים.

רות הורן: זה אמצע שנת לימודים.

רות הורן: בדקנו את הדברים.

עופר חוגי: דיברנו על ספטמבר.

עופר חוגי: היום אין מכסות לילדים למעונות וגם לגני ילדים.

גיא קריגר: ייתכן שנגיע להסדר בעניין זה.

גיא קריגר: אבל אנחנו מתקשים להבין את הטענה.

גיא קריגר: כל מה שמדובר עליו הוא שהנשים יצטרכו לבוא עם הילד ללשכת התעסוקה של שירות התעסוקה – פעם בשבוע, פעמיים בשבוע.

רות הורן: אבל יציעו לאישה הזאת עבודה.

עופר חוגי: נכון, ומה היא תעשה?

עופר חוגי: תגיד שהיא לא יכולה ללכת לעבוד?

לאה אחדות: היא באה להירשם או באה לקבל עבודה?

לאה אחדות: אם היא באה להירשם, תשאירו את גיל שבע.

גיא קריגר: כשאשתי תלד בעזרת השם היא תצטרך לחזור לעבודה אחרי שלושה חודשים.

גיא קריגר: לא יגידו לה לשבת בבית עד גיל שבע.

רות הורן: אבל לאשתך יש עבודה, מר קריגר.

רות הורן: זאת אישה שהיום אין לה עבודה.

רות הורן: הבקשה היא לקבוע את תחילת שנת הלימודים כמועד התחילה.

גיא קריגר: יעל ציינה בדיונים שנערכו כאן כי 97% מהילדים במגזר היהודי שהם בני שלוש ומעלה נמצאים בסידור יומי כזה.

רות הורן: לא באוכלוסייה הזאת.

רות הורן: זה נתון לא נכון.

אורנה ורקוביצקי: אני מבקשת להדגיש שגם אם הילדים שנמצאים במסגרות של גן או משפחתון או מעון עדיין יש לאמם בעיה בשעות הצהריים, בצהרונים.

אורנה ורקוביצקי: גם ילד שנמצא בכיתה א' ואמו צריכה לצאת לעבוד, יש למצוא לו סידור לשעות 12:00-16:00.

אורנה ורקוביצקי: זאת מסגרת הצהרונים.

אורנה ורקוביצקי: כל המסגרות הללו מלאות.

אורנה ורקוביצקי: לקראת שנת הלימודים צריך לרשום את הילד, ואי-אפשר להכניס את הילדים באמצע השנה.

רות הורן: והמסגרת עולה כסף.

רות הורן: זאת אישה שאינה עובדת.

גיא קריגר: הייתה ישיבה בנושא זה עם הביטוח הלאומי.

גיא קריגר: מיקדנו את הבעיה בילדים בני 2-3.

יעקב ליצמן: כרגע התחילה היא בחודש ינואר.

יעקב ליצמן: ואני מבין שהטענה היא שזה לא רלוונטי בין כך ובין כך.

רות הורן: כל החוק אינו ניתן לביצוע בינואר.

רות הורן: ובמיוחד בקבוצה הזאת אין סיבה להשאיר את המועד הזה.

אבי גפן: אני מבין שגם סוגיית הגיל עוד לא נפתרה.

גיא קריגר: הייתה לנו ישיבה בנושא עם המוסד לביטוח לאומי.

גיא קריגר: אני מציע שנבדוק שוב את הדברים בינינו, אני אומר שוב שלמיטב הבנתנו הפתרון צריך להיות לילדים בני שנתיים עד שלוש שנים ולא לילדים עד גיל שבע.

גיא קריגר: מגיל שלוש מתחיל חינוך חובה.

יעקב ליצמן: ואם נחליט למצוא פתרון גם לבני ארבע וחמש?

עופר חוגי: אם נותנים לאישה הזאת חצי משרה אומרים לה שהיא לא תקבל השלמת הכנסה, ונוסף על כך אין לה סידור לילד.

גיא קריגר: עד גיל שנתיים האם ממילא פטורה מהתייצבות.

אורנה ורקוביצקי: הילדים בגנים עד השעה 12:30 או 13:00.

אורנה ורקוביצקי: מה האם תעשה אחרי כן?

לאה אחדות: בכל האומדנים התקציביים שהמוסד לביטוח לאומי הציג לוועדה, ולמיטב ידיעתי גם בכל האומדנים התקציביים שמשרד האוצר הכין (אף שכמו שהיו"ר יודע לא רואים לעולם שום מספר ממשרד האוצר, בשום הליך), לא הובא בכלל בחשבון החיסכון התקציבי מהשינוי בהתייצבות.

לאה אחדות: יש חיסכון כזה גם באוכלוסיות אחרות שהיום מוגדרות כבלתי ניתנות להשמה לצמיתות וצריכות להתייצב.

לאה אחדות: לכן כשמציעים לדחות לספטמבר אין בכך ביטול של חיסכון שכבר הובא בחשבון.

לאה אחדות: גם משרד האוצר, גם משרד העבודה והרווחה וגם המוסד לביטוח לאומי נמצאים באפלה בעניין זה, כי אי-אפשר לדעת מה יהיה מצב התעסוקה ואיך יתנהגו האמהות.

לאה אחדות: אולי האמהות לא ירצו בכלל לבוא לשירות התעסוקה?

לאה אחדות: אולי יהיו החלטות משפחתיות אחרות?

לאה אחדות: לכן אין הפסד תקציבי שהובא בחשבון בעצם הדחייה של התחילה, ואנחנו מבקשים לדחות אותה.

גיא קריגר: אני שב ומציע שנבדוק שוב את העניין בינינו.

גיא קריגר: הייתה ישיבה בנושא עם הביטוח הלאומי במשרד האוצר.

גיא קריגר: היו בישיבה הזאת סיכומים.

גיא קריגר: הביטוח הלאומי מבקש כעת לפתוח אותם.

גיא קריגר: זאת זכותו.

רות הורן: זה לא היה על דעתנו.

רות הורן: ממש לא.

רות הורן: יש דברים שלא קיבלתם בהם את דעתנו.

יעקב ליצמן: ייתכן שהיו סיכומים, ייתכן שלא היו.

אורית נוקד: אך כעת הדברים עומדים לפני הוועדה.

לאה אחדות: אנחנו חושבים אחרת מכם אבל אנחנו לא אומרים דברים לא נכונים.

יעקב ליצמן: הדברים יעלו ביום שני להצבעה ונראה את העמדה.

רות הורן: אני מבקשת להזכיר שביום 1 בינואר שירות התעסוקה צריך לכאורה לתת שירותים לקהל אדיר.

רות הורן: רק האמהות חסרות שם בינואר.

אורית נוקד: אני מבקשת מעו"ד הורן להכין לי נוסח שתואם את הבקשה לישיבה הבאה.

אורית נוקד: .

עופר חוגי: הכי טוב למחוק.

אורנה ורקוביצקי: לפני כן יש עוד עניין שאנחנו מבקשים להעלות, בנוגע לשינוי חישוב ההכנסה מעבודה.

אורנה ורקוביצקי: לפי הצעת החוק הזאת אנחנו פוגעים כאן ברמת ההשלמה של כל מי שעובד בשכר כמעט.

אורנה ורקוביצקי: לדעתי עלינו להתייחס באופן אחר לאוכלוסייה החלשה ביותר – עובדים במפעלים מוגנים.

אורנה ורקוביצקי: האוכלוסייה הזאת מיצתה את כל יכולתה.

אורנה ורקוביצקי: זה מה שהיא יכולה להרוויח.

אורנה ורקוביצקי: הכוונה למי שעובדים ב"משקם" ובמקומות עבודה מוגנים.

אורנה ורקוביצקי: הם משתכרים שכר נמוך ומקבלים השלמה.

אורנה ורקוביצקי: אם נפגע בהם הם יישארו עם הרבה פחות מהמינימום כדי להתקיים.

אורנה ורקוביצקי: זאת פגיעה לא הוגנת.

גיא קריגר: עו"ד שניידר, הכול ייפתח כעת מחדש?

אנה שניידר: אני לא מנהלת את הוועדה.

אנה שניידר: אתם פתחתם את הדברים.

גיא קריגר: אמרנו שנעבור על התיקונים, ואנחנו מסבירים אותם בשמחה.

לאה אחדות: עוד מעט יטענו שכל חוק ההסדרים מתואם אתנו.

גיא קריגר: יש תיקון בתיקונים המודגשים שאינו מתואם עם הביטוח הלאומי?

גיא קריגר: 90% ממה שכתוב כאן הוא לבקשת המוסד לביטוח לאומי.

יעקב ליצמן: עו"ד קריגר אינו טוען שהדברים מוסכמים, אלא שהם מתואמים.

יעקב ליצמן: צריך להיות הוגנים.

יעקב ליצמן: הדיון היום לא בא כדי לפתוח את כל הדיון בפרק ה.

יעקב ליצמן: חייבים לציין זאת.

יעקב ליצמן: מטרת הדיון היא לתקן ניסוחים שחלקם התבקשו על-ידי המוסד לביטוח לאומי וחלקם התבקשו על-ידי מס הכנסה – ולא משנה מי ביקש.

יעקב ליצמן: כדי שלא יטענו ביום שני שלא דנו בנושא הסכמתי לדון בכך כעת.

יעקב ליצמן: היה דיון, תהיה הצבעה, וזה לא שייך לדיון הזה.

יעקב ליצמן: ההצבעה תכריע.

יעקב ליצמן: אני יודע שהמוסד לביטוח לאומי מתנגד.

יעקב ליצמן: הוא מתנגד לכל הפרק הזה, לכל חוק ההסדרים בכלל.

יעקב ליצמן: צריכים להיות הוגנים גם כלפי האוצר.

עופר חוגי: אעלה כעת את ההסתייגות שלי.

עופר חוגי: אני מבקש שימחקו את "סוג א/2", שכל נושא הסטודנטים שבאים ללמוד לא יהיה כאן.

גיא קריגר: יש לנו בעיה עם זה.

דני אלקיים: אין התנגדות.

רועי קרת: יש בעיה.

רועי קרת: מדובר בסטודנטים, ואלה יכולים להיות גם סטודנטים זרים שאינם יהודים שמגיעים לכאן ללמוד.

רועי קרת: סטודנטים יהודים יכולים להיכנס ארצה בכמה וכמה סוגים של אשרות.

יעקב ליצמן: בכל אופן אני מתנגד לזה.

יעקב ליצמן: אני הולך למחוק את כל הסעיף.

יעקב ליצמן: אני בעד למחוק אותו.

יעקב ליצמן: התחלת עם הערבים, הוצאת את הכעס על תלמידי הישיבות.

יעקב ליצמן: אני מכיר את הסעיף הזה.

יעקב ליצמן: עזבו, אני מוחק את הסעיף.

רות הורן: היו"ר הבטיח לי בפעם הקודמת שייתן לי אפשרות להסביר.

רות הורן: הסעיף הזה קובע בעצם איזה סוג של אשרה אינו יכול להיות בסיס לדיון בשאלה אם האיש הוא תושב.

רות הורן: האשרות שאנחנו מזכירים כאן ארעיות באופיין: אדם שבא לישראל רק כדי ללמוד, רק כדי להיות תלמיד – מבקש אישור ארעי במהותו.

רות הורן: יש בין האנשים הללו כאלה שיכולים לבקש אשרה מסוג אחר, אלה אנשים שממילא זכאים לעלות לישראל.

יעקב ליצמן: אני יודע מה זה סוג א/1 ומה זה סוג א/2.

יעקב ליצמן: אני מכיר את זה מצוין.

יעקב ליצמן: אני רוצה תשובה לבקשה.

יעקב ליצמן: אני רוצה להיות הוגן לאוצר ולהודיע לו מה אני הולך להוריד.

דני אלקיים: זה לא עניין תקציבי.

יעקב ליצמן: פתאום חלק מהביטוח הלאומי בעד האוצר.

גיא קריגר: זאת הצעה ממשלתית, לא הצעה של משרד האוצר.

יעקב ליצמן: כל החוק הוא הצעה ממשלתית ואף על-פי כן המוסד לביטוח לאומי מתנגד.

יעקב ליצמן: רק לסעיף הזה לא מתנגדים.

גיא קריגר: הסעיף הזה הוא ביזמת המוסד לביטוח לאומי.

יעקב ליצמן: וחלק מהמוסד לביטוח לאומי לא מתנגד.

יעקב ליצמן: מר אלקיים עובד במוסד לביטוח לאומי וגם עו"ד קרת עובד במוסד לביטוח לאומי.

יעקב ליצמן: זה אחד נגד אחד.

רועי קרת: אני כפוף להחלטת המנהלה.

רועי קרת: כך המנהלה החליטה.

דני אלקיים: החלטת המנהלה הייתה אחרת.

דני אלקיים: נא לדייק.

יעקב ליצמן: אולי נצביע עכשיו על העניין הזה?

אנה שניידר: לא הודעת על הצבעות, ח"כ ליצמן.

יעקב ליצמן: אז נעשה הפסקה לשעתיים ונודיע על הצבעות היום בחמש.

רות הורן: נבדוק את זה.

עופר חוגי: בסדר, תמחקי את זה, עו"ד שניידר.

גיא קריגר: השאלה היא מה אומר משרד המשפטים.

גיא קריגר: אני לא יודע אם זה אפשרי.

גיא קריגר: זה יוצר בעיות של אפליה.

עופר חוגי: איזו אפליה?

עופר חוגי: אלה כל הסטודנטים בין ערבים, בין יהודים, בין כולם.

עופר חוגי: איזה אפליה?

עופר חוגי: אני מבטל את האפליה.

רות הורן: ההיגיון היה מחייב להתייחס באותו אופן למי שבא ללמוד.

רות הורן: אני לא יודעת מה אומר משרד המשפטים.

יהושע שופמן: נבדוק את הבקשה.

גיא קריגר: אני מציע שנלך הביתה ונעשה שיעורי בית גם בנושא הזה.

דני אלקיים: נבדוק את א/5 וגם את א/2.

יהושע שופמן: בניסוח עכשיו עושים סדר.

יהושע שופמן: אם מוחקים את א/2 שוב מתעוררת בעיה.

יגאל ברזני: לא נכון.

יגאל ברזני: אמרו שעם א/2 יש אפליה.

יעקב ליצמן: בשלב זה אני עוזב את הישיבה לכמה דקות.

יעקב ליצמן: יש לי פגישה עם שר האוצר, אני מתנצל.

יעקב ליצמן: ח"כ חוגי ימשיך את הישיבה.

יעקב ליצמן: לא נקיים היום הצבעה על העניין הזה.

עופר חוגי: יש לי עוד הסתייגות בנושא התושבות.

עופר חוגי: .

עופר חוגי: הגשתי אותה.

עופר חוגי: אני מבקש לדון בה כעת.

עופר חוגי: זהו תיקון של סעיף 326(א), אדם ששוהה שלא על-פי אשרה בתוקף לא תשולם לו או בגינו גמלה בעד התקופה האמורה.

עופר חוגי: ההסתייגות נוגעת לתיקון לסעיף 326(א) בחוק הביטוח הלאומי.

אנה שניידר: זה משהו חדש?

אנה שניידר: אנחנו לא מתקנים את הסעיף הזה.

אנה שניידר: אין כזה סעיף.

אנה שניידר: זה נושא חדש.

עופר חוגי: התיקון הוא שאדם ששוהה שלא על-פי אשרה בתוקף לא תשולם לו או בגינו גמלה בעד התקופה האמורה.

עופר חוגי: היום עושים תיקונים בכל נושא התושבות.

גיא קריגר: ח"כ חוגי מבקש להוסיף סעיף שלפיו שוהה שלא כדין לא יהיה זכאי לגמלה.

גיא קריגר: זה נושא חדש.

עופר חוגי: אתה מתקן את כל נושא התושבות.

עופר חוגי: אני רוצה להוסיף שאדם ששוהה כאן לא כדין, עובד זר, לא ייתכן שיקבל גמלה.

יהושע שופמן: אבל מדובר כאן בגמלות שמשולמות שלא על בסיס תושבות.

יהושע שופמן: והתיקון הזה לא עוסק בכך.

יהושע שופמן: מי ששוהה שלא כדין הוא איננו תושב.

יהושע שופמן: הוא לא יקבל קצבת זקנה, קצבת נכות וכל הגמלות שמבוססות על תושבות.

יהושע שופמן: ח"כ חוגי מדבר כעת על שלושה פרקים שחלים גם על מי שאינו תושב: עבודה, אמהות וזכויות עובדים בפשיטת רגל.

יהושע שופמן: התיקון הזה אינו עוסק בדברים הללו.

יהושע שופמן: החוק עוסק בהגדרת תושב, וכעת מדובר על ענפי הביטוח שאין להם קשר לתושבות.

יהושע שופמן: אנחנו טוענים שזה נושא חדש.

אנה שניידר: אם כן צריך ללכת לוועדת הכנסת.

עופר חוגי: בסדר, נעשה דיון בוועדת הכנסת ונביא את זה לפה.

עופר חוגי: אין בעיה.

עופר חוגי: יש ועדת כנסת בימים הקרובים?

אנה שניידר: אני לא יודעת.

אנה שניידר: לפי התקנון אם מועלית טענת נושא חדש מפסיקים את הדיון בנושא הזה ופונים לוועדת הכנסת.

יהושע שופמן: אנחנו יכולים גם להסביר מדוע התיקון המוצע בעייתי.

יהושע שופמן: אגב הרעיון עלה ולא הייתה התנגדות שלנו, אבל הוא מחייב תיקונים אחרים.

יהושע שופמן: ראשית למשרד הבריאות יש בעיה וצריך להזמין אותו לדיון בעניין זה, כי ההוצאות הרפואיות ייפלו על אוצר המדינה דרך ביטוח הבריאות.

יהושע שופמן: שנית התיקון נותן פרס למעסיק של העובד הלא חוקי.

יהושע שופמן: לפי הדין היום אם יש תאונת עבודה ועובד לא חוקי נפצע, יש חובה משפטית של המעסיק שלא ביטח אותו.

יהושע שופמן: אני מניח שח"כ חוגי לא מתכוון לתת פרס למעסיק.

עופר חוגי: ייקבע במפורש בחוק שהביטוח הלאומי לא יצטרך לשלם אגורה.

עופר חוגי: השוהה שנמצא כאן צריך לדעת שהאחריות עליו.

גיא קריגר: אז גם המעסיק לא יצטרך לשלם כלום.

יהושע שופמן: אנחנו מפחיתים גם את עלות שכירת העובד.

עופר חוגי: השוהה הבלתי חוקי יכול לתבוע את המעסיק.

עופר חוגי: אני לא רוצה שישתלם לשוהה להישאר כאן.

עופר חוגי: היום הוא ייפצע בכוונה כדי לקבל גמלה.

עופר חוגי: למה לא?

גיא קריגר: במישור הטקטי אני מבקש לומר שהנושא ידוע לנו, והוא גם נדון בממשלה.

גיא קריגר: יש צוות בראשותו של עו"ד שופמן שדן בנושא.

גיא קריגר: יש קונצנזוס, כל הגופים הממשלתיים שמעורבים בעניין חושבים שיש כאן בעיה שצריך לטפל בה, אך הטיפול בסעיף אחד בשורה וחצי, אינו מספיק לדעת כל המשפטנים שעוסקים בנושא.

גיא קריגר: אנחנו עובדים על תיקון.

גיא קריגר: .

עופר חוגי: לא אכפת לי שזה יעבור ויהיו תקנות בהמשך.

גיא קריגר: זה לא עניין של תקנות.

גיא קריגר: יש כמה חוקים שצריך לתקן.

עופר חוגי: אך תעבור שנה או שנה וחצי עד שיחוקקו את החוק.

עופר חוגי: חרתנו על דגלנו את המלחמה בעובדים זרים.

עופר חוגי: אנחנו רוצים לתקן את המצב.

שי סומך: סעיף כזה מגדיל את התמריץ להעסיק עובדים זרים לא חוקיים.

עופר חוגי: אחרי התיקון אדם ששוהה כאן בארץ בשהייה לא חוקית יחשוב פעמיים אם לעבוד כאן או לא.

רות הורן: משרד העבודה והרווחה אומר שצריך לדאוג שההסדר החוקי יטיל על המעסיק נטל כספי ברור.

רות הורן: שיהיה ברור שהוא צריך לפצות את העובד אם יש לו תאונה למשל.

רות הורן: וָלא, ייווצר מצב שמי שמעסיק עובד שלא כדין מקבל פרס.

רות הורן: זה מסוכן.

רות הורן: אם רק נכתוב את ההוראה שח"כ חוגי רוצה – שכולנו מסכימים לה – המשמעות היא שהעסקת עובד ששוהה כאן שלא כדין נותנת למעביד פרס כספי.

רות הורן: משרד העבודה והרווחה מודאג מאוד מנקיטת הצעד הזה באופן שח"כ חוגי מציע.

שושנה שטראוס: היום מעסיק של עובד זר שלא ישלם דמי ביטוח צפוי לתביעה של המוסד לביטוח לאומי אם העובד יינזק.

שושנה שטראוס: הוא יצטרך לשלם את הסכום מהכיס שלו.

שושנה שטראוס: אם הוא מעסיק לא חוקי, הוא לא משלם כלום והוא לא יהיה צפוי לשום תשלום.

רות הורן: צריך להשלים את זה בתיקון בעוד חוק.

יגאל ברזני: אפשר להשלים אחר כך.

יגאל ברזני: אנחנו מחכים לזה כבר כמה שנים.

יגאל ברזני: בארצות הברית מכניסים את העובדים הלא חוקיים לכלא, כאן נותנים להם גמלאות.

עופר חוגי: אתה יודע כמה שוהים יש בארץ?

עופר חוגי: מעבר לעובדים הזרים יש אוכלוסייה של פלשתינים, 300,000 או 400,000 אנשים כאלה.

שי סומך: שינוי כזה ייתן תמריץ כלכלי להעסיק עובדים לא חוקיים.

שי סומך: זאת לא המטרה של ח"כ חוגי ולא המטרה של איש.

שי סומך: צריך לעשות הסדר משוכלל יותר, והדבר מקובל על כל משרדי הממשלה – גם על משרד האוצר וגם על המוסד לביטוח לאומי.

שי סומך: אני לא חושב שהתהליך יהיה ארוך כל כך, אבל אני לא יכול להתחייב על זה.

שי סומך: זאת הוראה אחת שאנחנו יודעים מהי בקווים כלליים.

גיא קריגר: ועדת שרים לענייני חקיקה ביקשה שנפעל מהר ככל האפשר.

גיא קריגר: נשתדל להביא את ההצעה למושב הראשון של הכנסת הבא.

יהושע שופמן: ולא בחוק ההסדרים.

רות הורן: יש טיוטה של נוסח.

רות הורן: היא תופץ למשרדי הממשלה.

רות הורן: בחודשים האחרונים אין לנו עם מי לדבר: האוצר לא יכול לדבר אתנו וגם לא משרדים אחרים.

רות הורן: כולם עסוקים בחוק ההסדרים.

רות הורן: הכנו טיוטת נוסח אחרי שסיכמנו את העקרונות.

רות הורן: אני מקווה שתהיה לה הסכמה.

רות הורן: משרד הבריאות הפתיע אותנו ולאחרונה, מאוחר יחסית, אמר שהוא מתנגד מאוד לעניין וצריך למצוא פתרונות בדברים שנוגעים לו.

רות הורן: המוסד לביטוח לאומי לא לבד.

רות הורן: צריך לשמוע עוד גופים.

רות הורן: בוודאי לא נרצה שהתוצאה תהיה שמערכת הבריאות תצטרך לממן את העובדים שנפגעו וכולי.

עופר חוגי: היום מערכת הבריאות מממנת זאת.

עופר חוגי: אז מה ההבדל?

רות הורן: אנחנו מממנים לו.

רות הורן: אין כאן נציגים של משרד הבריאות.

עופר חוגי: זה אותו כסף.

שי סומך: אפשר להכניס את הדרישה לביטוח הרפואי של העובד הזר, ואז העלות תוטל על המעסיק.

יגאל ברזני: המעסיק לא יעשה את זה אף פעם.

יגאל ברזני: יש לנו הזדמנות פז לתקן את הסעיף הזה.

רות הורן: מר ברזני, אני לא יכולה לעשות דברים מאחורי הגב של אנשים שאינם כאן.

רות הורן: משרד הבריאות לא נוכח כאן.

יגאל ברזני: משרד הבריאות יתנגד שלא ניתן גמלה למי ששוהה בארץ באופן לא חוקי?

רות הורן: כן.

רות הורן: הם צריכים לממן את זה.

גיא קריגר: במה מבטח היום המוסד לביטוח לאומי?

גיא קריגר: בנכות עבודה, בפשיטת רגל ובאמהות.

גיא קריגר: .

גיא קריגר: לפחות בשני הנושאים הראשונים חייבים לעשות תיקון גם בחוק עובדים זרים.

גיא קריגר: אנחנו עובדים על זה.

גיא קריגר: בין כל היושבים כאן אין מי שאומר לח"כ חוגי שזהו רעיון רע.

גיא קריגר: כולם אומרים שהרעיון נכון, אך צריך לעבוד עליו.

גיא קריגר: אנחנו עושים זאת.

גיא קריגר: נכון, רצינו להכניס את הנושא לחוק ההסדרים אך מסתבר שהעניין אינו בשל.

גיא קריגר: יש לנו הנחיה לעבוד על כך מהר.

יגאל ברזני: בינתיים ממשיכים לשלם למי שנכנס לארץ באופן לא חוקי.

לאה אחדות: מי שרוצים את זה עכשיו ירצו את זה גם בעוד חודשיים.

לאה אחדות: מה הבעיה?

יגאל ברזני: זה לא יהיה בעוד חודשיים.

יגאל ברזני: זה לא יהיה.

אנה שניידר: צריך להיות הסדר עם ידיים ורגליים.

אנה שניידר: אי-אפשר להתקדם היום בלי לתאם את העניין עם כולם.

גיא קריגר: אני ממשיך שנמשיך לעבור על הנוסח.

גיא קריגר: התיקונים בעמודים 34-35 הוצגו לוועדה.

גיא קריגר: זה הביצוע של התיקון.

גיא קריגר: הדברים נדונו בוועדה.

גיא קריגר: כך גם בנוגע לתיקון בעמוד 36.

גיא קריגר: בעמוד 36 בסעיף 324(א) מבקשים להוסיף את המילה "המשוערת".

גיא קריגר: התיקון בעמוד 37 הוא תיקון טכני לבקשת משרד המשפטים.

גיא קריגר: הבקשה היא שההוראה המיוחדת לתושב קבע תהיה בתוך חוק ביטוח לאומי ולא בחוק ההסדרים עצמו.

גיא קריגר: התיקונים שבסעיף 26 הם תיקונים טכניים.

גיא קריגר: ההסדר שבעמוד 38 כבר הוצג לוועדה.

גיא קריגר: המחיקה של סעיף 27 היא משום שהייתה העברה לחוק ביטוח לאומי.

גיא קריגר: אציג את התיקונים הטכניים בעמוד 39 ואסביר אותם:

גיא קריגר: בחוק הגנת השכר בנוסחו היום יש הפניה לשיעור המוגדל בתוספת בחוק הבטחת הכנסה בתור שיעור שאי-אפשר לקזז משכרו של עובד בגין חובות.

גיא קריגר: משרד המשפטים העיר שצריך לתקן זאת משום שלא יהיה עוד שיעור מוגדל לפי סעיף 5(א).

גיא קריגר: לכן עשינו תיקון טכני והפנינו לטור ג'.

גיא קריגר: בעצם מדובר באותו שיעור מוגדל, באותו כסף.

גיא קריגר: אין שינוי מהמצב.

גיא קריגר: בחוק אסירי ציון יש סעיף מסוים, סעיף 15, שנותן למשפחתו של אסיר ציון שעדיין כלוא או שהוא נעדר גמלאות בגובה של הבטחת הכנסה.

גיא קריגר: גם כאן מפנים לשיעור המוגדל שאינו קיים עוד.

גיא קריגר: וכמו בחוק המזונות גם כאן

גיא קריגר: קבענו הוראה – אלא שכאן היא הוראה קבועה כי אין תקנות של שר.

גיא קריגר: ההוראה קובעת הפניה להוראות החדשות בחוק הבטחת הכנסה ושומרת על הרמה – רמת הגמלאות של חוק הבטחת הכנסה, כמו היום.

גיא קריגר: הבוקר העיר המוסד לביטוח לאומי שיש טעות טכנית: בסעיף קטן (א) צריך להחריג אדם בן 55 ומעלה המקבל קצבת שאירים.

גיא קריגר: הוא צריך להיכנס לתוך סעיף קטן (ב) ולקבל לפי התוספת השנייה כרגיל, משום שאז הוא יקבל סכום גבוה יותר, כמו שהובהר בעניין הקודם.

גיא קריגר: מעיל גיל 55 מקבלים את השיעור המוגדל הישן הגבוה יותר.

גיא קריגר: סעיף קטן (א) מדבר על השיעור המוגדל המופחת.

גיא קריגר: אני קורא את שני הסעיפים: תיקון חוק הגנת השכר ותיקון חוק תגמולים לאסירי ציון ולבני משפחותיהם.

גיא קריגר: בתיקון חוק תגמולים לאסירי ציון ולבני משפחותיהם בסעיף קטן (א), אחרי המילים "פסקת משנה (ב)", צריך להוסיף גם את המילים "וטרם מלאו לו 55 והוא אינו מקבל קצבת שאירים או קצבת תלויים לפי חוק הביטוח הלאומי".

גיא קריגר: בסעיף קטן (ב) של תיקון זה, אחרי המילים "במשך שני חודשים רצופים", וכאן יש להוסיף: "או שמלאו לו 55 או שהוא מקבל קצבת שאירים ותלויים לפי חוק הביטוח הלאומי".

גיא קריגר: תיקון טכני נוסף שאנחנו מבקשים לעשות הוא בחוק תכנית החירום הכלכלית שהתקבל בכנסת לפני פחות מחצי שנה.

גיא קריגר: החוק הזה התייחס לתשלומים רטרואקטיביים ל-48 חודשים לפי חוק הביטוח הלאומי.

גיא קריגר: כאן מדברים על תיקון של 48 חודשים ל-12 חודשים ולכן יש לתקן את אותו תיקון במקביל בסעיף הרלוונטי בחוק ההסדרים.

גיא קריגר: אני קורא את הנוסח: פסקה (1) בתיקון בחוק תכנית החירום הכלכלית, בסעיף 10(ה) בפסקה (3) אחרי "בסעיף קטן זה" יבוא: "לפי סעיף 107 לחוק הביטוח הלאומי" ובכל מקום במקום "48" יבוא "12".

אנה שניידר: אלה כל התיקונים.

אנה שניידר: על כל היתר כבר עברנו.

גיא קריגר: תודה רבה.

עופר חוגי: אז גמרנו.

עופר חוגי: ניפגש ביום שני.